Ηρακλής Αποστολίδης: “Όλο το Masterchef το κρατούσε η Κατερίνα…” - MediaDay\nΑρχική Interviews Ηρακλής Αποστολίδης: “Όλο το Masterchef το κρατούσε η Κατερίνα…”\nΠέρυσι είχαμε στο Masterchef τον Παντελή Βούρο, φέτος τον τίτλο του καλύτερου παιδιού πήρε ο Θεσσαλονικιός, Ηρακλής Αποστολίδης.\nΟ αγαπητός μάγειρας μιλάει στο Mediaday για την εμπειρία του, την Κατερίνα Λένη που ήταν… όλο το Masterchef, την κόντρα Διονύση-Γιώργου και τι απαντάει για την Μάρλεν που τον κατηγόρησε;\nΗρακλή, πως βρίσκεις το Masterchef χωρίς την Κατερίνα;\n“Είναι ανάλατο το Masterchef χωρίς την Κατερίνα. Πάρα πολύ αισθητή η απουσία της. Είναι το πρόσωπο που κέρδιζε όλων το ενδιαφέρον. Η Κατερίνα κέντριζε τους πάντες”.\nΠως πήρες μέρος στο παιχνίδι;\n“Η αδερφή μου ήταν αυτή που δήλωσε αίτηση στο παιχνίδι. Δεν είχα ιδέα. Με κάλεσαν από την παραγωγή έγινε ταυτοποίηση στοιχείων και έμαθα εκ των υστέρων ότι η αδερφή μου ήταν ο ιθύνων νους”.\nΜαγειρική τι είναι για σένα;\n“Είμαι γεννημένος μάγειρας. Από μωρό ήξερα τι ήθελα. Ποτέ δεν είχα την οικονομική δυνατότητα να πάω σε μία σχολή μαγειρικής. Δούλεψα σκληρά και τελικά κατάφερα να κάνω την αγάπη μου πράξη. Είναι το μοναδικό πράγμα που με γεμίζει. Δεν μπορώ να με φανταστώ να κάνω κάτι άλλο. Έκανα το χόμπι μου επάγγελμα”.\nΦοβήθηκες μήπως κάνει κακό στην εικόνα σου η προβολή;\n“Πέρασε από το μυαλό μου είναι η αλήθεια, αλλά έφυγε αμέσως. Είμαι αρκετά χρόνια μάγειρας και έχω μεγάλο μαγειρικό κύκλο. Δεν πήγα να πουλήσω κάτι που δεν είμαι. Δεν ήξερα σίγουρα τίποτα από Masterchef εκτός πέρυσι που είχα ακούσει για την Σπυριδούλα που έκραζε από τον κόσμο τα περισσότερα. Όχι δεν φοβήθηκα δεν έχω να κρύψω κάτι. Έδειξα τον Ηρακλή όπως είναι”.\nΗ Μάρλεν είπε ότι ανακατεύεις τους πάντες…\n“Δεν ασχολούμαι με το τι λέει η Μάρλεν. Ο κόσμος κρίνει. Δέχομαι την κρίση της. Για να ασχολείται μαζί μου μετά από τόσο καιρό που αποχώρησα κάτι λέει…”.\nΟ Διονύσης χαρακτήρισε διπρόσωπο τον Γιώργο και καραγκιόζη! Διαπίστωσες κάτι τέτοιο;\n“Προφανώς και είδαμε κάποια λογομαχία μεταξύ Διονύση-Γιώργου για την κάρτα ασυλίας. Εγώ δεν έχω δει ή ακούσει τον Γιώργο να μιλάει άσχημα για κάποιον. Ήταν κάτι καθαρά μεταξύ τους…”.\nΠως είναι έξω από το παιχνίδι, τι σου λέει ο κόσμος;\n“Ζω ένα παραμύθι, ένα όνειρο. Η αγάπη καθημερινά είναι πολύ μεγάλη. Άπειρα μηνύματα αγάπης από τον κόσμο. Οι πιο συνηθισμένες ερωτήσεις είναι “Πως δεν κατάφερα να φτάσω πιο ψηλά” και “Πως μου φάνηκε ο διαγωνισμός”.\nΣε στεναχωρεί κάτι σαν τηλεθεατή πλέον;\n“Πολύ ίντριγκα ρε παιδάκι μου. Ελπίζω τα παιδιά να μην χάσουν τους εαυτούς τους. Δεν δείχνουν να χαίρονται το παιχνίδι”.\nΟ νικητής σου…\n“Θέλω τετράδα Σταύρο, Σταυρή, Μπέλλος και Γιώργο. Όποιος από τους τέσσερις φτάσει τελικό την ίδια χαρά θα πάρω”.\nΜαγειρικά θα σε δούμε κάπου;\n“Υπάρχουν άπειρες προτάσεις, αλλά λόγω κορονοϊού έχουν παγώσει όλα. Από την επόμενη εβδομάδα θα είμαι σε θέση να επανεκτιμήσω προτάσεις και να κατασταλάξω”.\nΠροηγούμενο άρθροΕκτός Alpha ο Φώτης Σεργουλόπουλος\nΕπόμενο άρθρο15 50: Η ροκ μπάντα που έχει “Προσωπικά” μαζί μας…\nΟ Γρηγόρης Ατρείδης τα είπε όλα στο MediaDay


PILATES: τα είδη, οι ασκήσεις και τα οφέλη - Fitnesstogether\nΤο pilates αποτελεί μια από τις πιο διάσημες μεθόδους άσκησης τις τελευταίες δεκαετίες κ όχι άδικα!\nΗ σταθεροποιηση, ο έλεγχος, η συγκέντρωση, η ροή της κίνησης, η αναπνοή και η ακρίβεια στην κίνηση είναι οι αρχές στις οποίες στηρίζεται η μέθοδος για την απόκτηση ευθυγραμμισμενης στάσης σώματος, αντοχής στην δύναμη, ελαστικότητας, μεγαλύτερης κινητικότητας και αυτογνωσίας.\nΟι στόχοι του pilates είναι η σταθεροποιηση /στήριξη του κορμού και της σπονδυλικης στήλης που είναι το α και το ω για μια καλή φυσική κατάσταση και για την υγεία όλου του οργανισμού. Όταν η σπονδυλική στήλη ανακτήσει την ελαστικότητα της, βελτιώνεται και το νευρικό σύστημα γιατί ελευθερωνονται δεν πιέζονται τα νεύρα, τα οποία απολήγουν εκεί και δίνουν ένα πιο υγιές ερέθισμα σε όλα τα όργανα. Επίσης, οι περισσότεροι άνθρωποι αναπνέουν πάρα πολύ επιφανειακά. Όταν βελτιώνεται η αναπνοή, βελτιώνεται και το κυκλοφορικο.\nΘα μπορούσε κανείς να πει ότι η μέθοδος pilates σημαίνει μυικος έλεγχος του σώματος. Να αποκτήσω με το πνεύμα μου μυϊκό έλεγχο πάνω στο σώμα μου δηλαδή συνειδητοτητα. Μέσω της επανάληψης των ασκήσεων, ο ασκουμενος συνειδητοποιει τι κάνει το σώμα του και το διορθώνει. Με τη μέθοδο pilates αποκτά κανείς αυτό που αποκαλείται σωματική αυτογνωσια.\nΥπάρχουν 2 μέθοδοι Pilates: Η άσκηση στα μηχανήματα Pilates και η άσκηση στο έδαφος σε στρωμα.\nΑπόλυτη εστίαση στον κάθε μυ: Ο Joseph Pilates, που υπέφερε στην παιδική του ηλικία από άσθμα και ραχίτιδα, ασχολήθηκε σε όλη τη ζωή του με την άσκηση, προσπαθώντας να δυναμώσει τον οργανισμό του. Από το μποξ και το body building, πέρασε στις πολεμικές τέχνες και τον διαλογισμό, το σκι και τις καταδύσεις, δοκίμασε γιόγκα και τάι τσι, ενώ για ένα διάστημα εργάστηκε ως ακροβάτης. Τα μηχανήματα που χρησιμοποιούνται στο pilates τα εμπνεύστηκε ενώ ήταν κρατούμενος κατά τη διάρκεια του Α΄ Παγκοσμίου Πολέμου και πειραματιζόταν με τις σούστες των κρεβατιών των συγκρατουμένων του. Τα 5 βασικά μηχανήματα της μεθόδου (Cadillac, Reformer, Ladder Barrel, Wunda Chair, Spine Corrector) είναι σχεδιασμένα με απόλυτη λεπτομέρεια, προκειμένου να ευθυγραμμίζουν το σώμα, να μας παρέχουν σταθερότητα και συμμετρία σαν να είχαμε το χέρι ενός δασκάλου να μας βοηθάει και να μας διορθώνει. Υπάρχουν ιδιαίτερα ή ολιγομελή ομαδικά μαθήματα σε μηχανήματα. Τα γρήγορα αποτελέσματα είναι ένα από τα μεγαλύτερα πλεονεκτήματα των μηχανημάτων pilates. Eνδυναμώνουν και μας ευθυγραμμίζουν με αποτέλεσμα να μπορούμε να δώσουμε έμφαση σε ένα μέρος του σώματός μας, ενώ ένα άλλο υποστηρίζεται από το μηχάνημα και παρόλο που συμμετέχει ολόκληρο το σώμα στην κίνηση, απομονώνοντας ένα μέρος του, τού επιτρέπουμε να ανοίξει και να ευθυγραμμιστεί. Έτσι, τα αποτελέσματα είναι πολύ πιο άμεσα.\nΑίσθηση ομάδας ή ιδιαίτερο μάθημα;\nΣτο πλαίσιο του pilates με μηχανήματα δίνουμε μεγαλύτερη έμφαση στη σχέση με τον εαυτό μας, στην εσωτερικότητά μας, εκπαιδευόμαστε στη σιωπή και στην αυτοπειθαρχία, γι’ αυτό και τα μηχανήματα είναι ιδανικά για όσους θέλουν να ακολουθούν τον προσωπικό τους ρυθμό. Αντίθετα, άνθρωποι που θέλουν να βρίσκονται υπό τη συνεχή καθοδήγηση του δασκάλου και αφομοιώνουν γρηγορότερα την πληροφορία μέσα από την ενέργεια της ομάδας, προτιμούν τα μαθήματα στο στρώμα.\nΤο pilates στο έδαφος ακολουθεί μια ανάλογη σειρά ασκήσεων με αυτή στα μηχανήματα, μόνο που εδώ χρησιμοποιούμε την αντίσταση του ίδιου μας του σώματος. Συχνά, χρησιμοποιούνται και περιφερειακά όργανα, όπως fitballs & miniballs, magic circles, foam rollers, λάστιχα και stones. Τα μαθήματα σε στρώμα γίνονται σε γκρουπ.\nΈνας αρχάριος πρέπει να εισαχθεί στις βασικές αρχές του pilates ξεκινώντας ιδανικά με μαθήματα σε μηχανήματα. Στην περίπτωση που επιλέξουμε ομαδικά μαθήματα, θα πρέπει να μπούμε σε τμήμα αρχαρίων, έτσι ώστε να διδαχθούμε βασικές έννοιες, όπως η σωστή αναπνοή, η αίσθηση του περίνεου και ο συγχρονισμός των δύο. Ένας άνθρωπος που δεν έχει καλή σχέση με το σώμα του καλό είναι να ξεκινήσει με μηχανήματα και στη συνέχεια -αν θέλει- να περάσει στο στρώμα. Τα μηχανήματα αποτελούν ουσιαστικά σύμμαχό μας. Από την άλλη πλευρά, στο έδαφος είμαστε πιο ελεύθεροι και επομένως είναι δυσκολότερο π.χ. να μείνουμε ευθυγραμμισμένοι. Ωστόσο, άτομα που γνωρίζουν καλά το σώμα τους και δεν αντιμετωπίζουν προβλήματα υγείας (π.χ. πόνο στη μέση) μπορούν να ξεκινήσουν με pilates σε στρώμα. Τελικός στόχος, άλλωστε, είναι να πραγματοποιήσουμε στο στρώμα τις πιο απαιτητικές ασκήσεις του mat που έχουμε δοκιμάσει στα μηχανήματα.


"KAPTEPIA": Πανελλαδικές 2017: Την Παρασκευή οι βαθμολογίες των υποψηφίων\nΥπομονή μέχρι το μεσημέρι της Παρασκευής θα πρέπει να κάνουν οι υποψήφιοι των Πανελλαδικών εξετάσεων για να δουν τις βαθμολογίες τους. Σύμφωνα με το υπουργείο Παιδείας, Έρευνας και Θρησκευμάτων, οι βαθμολογίες θα αρχίζουν να αναρτώνται στις σχολικές μονάδες κατά τις 11 το πρωί. Παράλληλα, οι ενδιαφερόμενοι θα μπορούν να δουν τη βαθμολογία τους, από το μεσημέρι και έπειτα, στην ιστοσελίδα του υπουργείου, χρησιμοποιώντας τους προσωπικούς τους κωδικούς.\nΤη δεδομένη στιγμή, αν και δεν υπάρχουν επίσημα στοιχεία και οι όποιες προβλέψεις είναι παρακινδυνευμένες, με μία πρώτη εκτίμηση, μπορεί κανείς να εικάσει σε τι κατεύθυνση θα κινηθούν οι βάσεις στα επιστημονικά πεδία. Όσον αφορά στο 4ο πεδίο, των Επιστημών της Εκπαίδευσης, αναμένεται σημαντική άνοδος των βαθμολογιών, αφού σε σχέση με πέρυσι, η ζήτηση από πλευράς υποψηφίων έχει υπερδιπλασιαστεί. "Πέρυσι είχαν επιλέξει περίπου 8.500 υποψήφιοι το τέταρτο πεδίο, ενώ φέτος ο αριθμός αυτός ξεπερνάει τις 17.000, άρα με μαθηματική ακρίβεια, θα σημειωθεί άνοδος στις παιδαγωγικές σχολές", σχολίασε, μιλώντας στο Αθηναϊκό Πρακτορείο Ειδήσεων ΑΠΕ-ΜΠΕ ο Γιώργος Χατζητέγας, εκπαιδευτικός φροντιστής.\nΣτο 2ο και το 5ο πεδίο (Θετικών και Τεχνολογικών Επιστημών και Επιστημών Οικονομίας και Πληροφορικής αντίστοιχα), σύμφωνα με τον κ. Χατζητέγα, θα σημειωθεί πτώση των βάσεων, εξαιτίας των χαμηλών επιδόσεων που αναμένονται στα Μαθηματικά προσανατολισμού. Ειδικά για το 5ο πεδίο, αναμένεται σημαντική πτώση, καθώς, όπως αναφέρει, "σύμφωνα με τις πληροφορίες που έχουμε από τα βαθμολογικά κέντρα, θα υπάρξει πολύ μεγάλο ποσοστό κάτω της βάσης, αλλά και υστέρηση των βαθμολογιών και στο μάθημα των Αρχών Οικονομικής Θεωρίας".


ΠΑΤΑΤΑ NEWS: Πιο κοντά στην διάσπαση η ΔΗΜΑΡ\nΠιο κοντά στην διάσπαση η ΔΗΜΑΡ\nΤο χρονικό ενός προαναγγελθέντος κόμματος-ρεύματος μέσα στη ΔΗΜΑΡ επιβεβαιώνεται αυτές τις μέρες. Σύμφωνα με ρεπορτάζ του CRETALIVE ήδη οργανώνεται αυτό το ρεύμα και μάλιστα στις 7 Οκτωβρίου θα πραγματοποιήσει την πανελλήνια συνδιάσκεψή του σε κεντρικό ξενοδοχείο της Αθήνας.\nΤου ρεύματος που πιθανόν θα φέρει το όνομα 'Αριστερά ευθύνης' (ή εναλλακτικά το 'πολυφορεμένο' αριστερό ρεύμα) ηγούνται από την κοινοβουλευτική ομάδα οι κ.Γιάννης Μιχελογιαννάκης, Οδυσσέας Βουδούρης και Πάρις Μουτσινάς, ενώ συμμετέχουν στην πρώτη οργανωτική δομή 5-6 στελέχη της εκτελεστικής γραμματείας, πολλά μέλη της Κεντρικής επιτροπής , αλλά και γραμματείς μεγάλων οργανώσεων του κόμματος.\nΤο CRETALIVE προσπάθησε σήμερα να επικοινωνήσει με ένα εκ των βουλευτών και ειδικά με τον κ.Μιχελογιαννάκη που ηγείται της προσπάθειας, αλλά δεν κατέστη δυνατό. Ωστόσο, οι πληροφορίες είναι έγκυρες και διασταυρωμένες. Στέλεχος του κόμματος της ΔΗΜΑΡ τόνισε δε ότι 'δεν υπάρχει πρόβλημα αφού το καταστατικό του κόμματος επιτρέπει την ύπαρξη , τη δημιουργία τάσεων και ρευμάτων'.\nΠάντως σε κάθε περίπτωση και οι πολιτικές εξελίξεις με τα μέτρα που θα συζητηθούν αναμένεται να είναι ραγδαίες και στο κόμμα της ΔΗΜΑΡ που είναι ήδη διχασμένο.\nΑναρτήθηκε από ΠΑΤΑΤΑ NEWS στις 4:12 μ.μ.


Motul WSBK 2019 Imola: Ο Rea απαντά! | MOTOMAG\nΈνα δραματικό τριήμερο\nΑπ’ τα δοκιμαστικά της Παρασκευής τόσο ο Bautista όσο και ο Jonathan Rea (Kawasaki Racing Team WorldSBK) έδειξαν ένα διαφορετικό πρόσωπο.\nΣτη πρώτη περίπτωση, ο Alvaro Bautista (ARUBA.IT Racing – Ducati) δεν είχε τις συνηθισμένες –πλέον- επιδόσεις όπως στους προηγούμενους γύρους του πρωταθλήματος που τον έκαναν να χάνεται μπροστά. Ο κύριος λόγος που ο αναβάτης της Ducati υστερούσε στην Imola ήταν πως δεν είχε ξανά αγωνιστεί στο παρελθόν στην ιταλική πίστα, καθώς έχει αφαιρεθεί απ’ το πρωτάθλημα των MotoGP (στο οποίο συμμετείχε μέχρι πέρσι) απ’ το 1998. Συνεπώς δεν είχε την αντίστοιχη εμπειρία με τον Rea και δεν είχε έναν τόσο ανταγωνιστικό ρυθμό ώστε να ξεπεράσει τον αναβάτη της Kawsasaki. Επίσης, η Imola αποτελεί μια απ’ τις παλιότερες πίστες και η σχεδίασή της είναι αντίστοιχη με τα πρότυπα της εποχής, συνεπώς δεν έχει ιδιαίτερο πλάτος για να εκμεταλλευτούν οι αναβάτες ούτε καθαρές ευθείες (ακόμη και η μεγάλη ευθεία έχει μια ελαφρά κυρτότητα) με αποτέλεσμα οι μοτοσυκλέτες να επιταχύνουν την ώρα που βρίσκονται υπό κλίση και να δυσκολεύουν την ταχεία προσαρμογή. Σε κάθε περίπτωση δεν ήταν αυτός, ο πρωταρχικός λόγος της διαφοράς με όσα έχουμε δει έως τώρα.\nΣτη περίπτωση του Jonathan Rea που είχε αναπτερωμένο ηθικό απ’ τις δοκιμές, μάλιστα ήταν ακμαίος με καλή αίσθηση της μοτοσυκλέτας του ακόμη και φθαρμένα ελαστικά. Η εμπειρία του στη πίστα ήταν το αβαντάζ του έναντι του Bautista ενώ η χάραξη και το πλάτος της ευνοούσαν περισσότερο τις μοτοσυκλέτες με την ανάλογη συμπεριφορά και όχι την ιπποδύναμη.\nΠαρά το γεγονός όμως ότι ο Rea ήταν ο πιο δυνατός των ελεύθερων δοκιμών, έχασε την Superpole μέσα απ’ τα χέρια του ομόσταβλού του Bautista, του Chaz Davies που ήταν αρκετά ανταγωνιστικός και είχε όλα τα φόντα να δώσει έναν εξαιρετικό αγώνα. Όλα έδειχναν πως οι αγώνες του σαββατοκύριακου θα είχαν περισσότερο ενδιαφέρον σε αντίθεση με παλιότερα, όμως εν τέλει λόγω έντονης βροχόπτωσης είχαμε την ακύρωση του δεύτερου σκέλους ακαθώς και την ακύρωση του αγώνα της WorldSSP300 τη Κυριακή.\nΗ ατυχία του Chaz Davies (ARUBA.IT Racing – Ducati) φαίνεται πως δεν έχει τελειωμό καθώς ο αναβάτης μέσα στον πρώτο μόλις γύρο χρειάστηκε να αποσυρθεί απ’ τον αγώνα λόγω μιας ηλεκτρονικής βλάβης που παρουσίασε η V4 R την ώρα που περνούσε απ’ το Variante Tamburello, ένα σημείο της πίστας που περιλαμβάνει τις στροφές 2,3 και 4 λίγα μέτρα μετά την γραμμή εκκίνησης. Ο αναβάτης μάλιστα, είπε πως η απογοήτευση που ένιωσε δεν περιγράφεται αλλά ήταν ευχαριστημένος με την συμπεριφορά της μοτοσυκλέτας του και έτοιμος για τα επόμενα σκέλη.\nΜε την απόσυρση του Davies απ’ τον αγώνα δεν υπήρχε κάποιος άλλος αναβάτης που να κοντράρει στα ίσα τον περσινό πρωταθλητή Jonathan Rea και μας χάρισε έναν αγώνα που έφερε στη μνήμη μας προηγούμενα πρωταθλήματα. Απ’ τον πρώτο κιόλας γύρο ο Rea με τους εκπληκτικούς του ρυθμούς, ξεκίνησε να χτίζει μια διαφορά απ’ τον Ισπανό Bautista που ήταν δεύτερος. Ο Rea πήρε το αίμα του πίσω και έδωσε τέλος στο ασύλληπτο σερί που είχε Bautista απ' την έναρξη του φετινού Motul WSBK περνώντας την καρό σημαία με διαφορά σχεδόν 8 δευτερολέπτων απ’ τον Ισπανό αναβάτη της Ducati!\nΟ Bautista απ’ τη μεριά του, ενώ δήλωσε πως δεν γνωρίζει καθόλου την Imola –είχε μπει για πρώτη φορά στην πίστα πριν από ένα μήνα για δοκιμές της Ducati- απέδειξε το μεγαλείο του ως αναβάτης καθώς όχι μόνο κατέλαβε τη δεύτερη θέση αλλά επειδή ήταν πολύ γρήγορος για τον Toprak Razgatlioglu (Turkish Puccetti Racing) που δεν τον είδε ποτέ και τερμάτισε σχεδόν 12” μετά απ’ αυτόν.\nΟ Τούρκος Razgatlioglu έδωσε έναν πραγματικά φοβερό αγώνα απ’ την εκκίνηση που ενώ ξεκίνησε 11ος κατάφερε να ολοκληρώσει τον πρώτο γύρο, έχοντας σκαρφαλώσει στην έβδομη θέση. Λίγο πριν τα μισά του αγώνα παρέμεινε εκεί και πάλεψε με τον Leon Haslam ή όπως είναι το παρατσούκλι του “Pocket Rocket” μέχρι που στον έβδομο γύρο τον πέρασε οριστικά, ενώ ένα γύρο αργότερα οι δύο τους πέρασαν τον Lowes εκτοπίζοντάς τον εκτός της πεντάδας. Στον ένατο γύρο είχαμε τη δεύτερη και τελευταία εγκατάλειψη αναβάτη από βλάβη. Ο Tom Sykes ήταν εξίσου άτυχος όσο και ο Davies αφού η μοτοσυκλέτα του παρουσίασε ένα τεχνικό πρόβλημα με αποτέλεσμα να βγει εκτός του αγώνα την ώρα που ήταν τρίτος.\nΛίγο αργότερα ο Sandro Cortese στον 14ο γύρο θα έκλεινε τη λίστα με τους αναβάτες που αποσύρθηκαν λόγω μια πτώσης του στο Acque Minerali. Στο ίδιο μέρος, στα δοκιμαστικά της Παρασκευής, ο Eugene Laverty έπεσε σημειώνοντας κατάγματα και στους δυο καρπούς, ενώ τη θέση του πήρε ο Bridewell ως wildcard συμμετοχή.\nΟ δορυφορικός αναβάτης της Kawasaki, ο Razgatlioglu, συνέχισε την πορεία του και χάρισε στους οπαδούς άπλετο θέαμα με τις μονομαχίες που έδωσε με τον Michael van der Mark (Pata Yamaha WorldSBK Team), τις οποίες τελικά κέρδισε και ανέβηκε στο τρίτο σκαλί του βάθρου. Οι πεντάδα ολοκληρώθηκε απ’ τον Van der Mark και τον Haslam (Kawsaaki Racing Team WorldSBK), τοποθετώντας έτσι τρεις μοτοσυκλέτες της Kawasaki στις κορυφαίες θέσεις.\nΤο δεύτερο μισό της δεκάδας συμπληρώθηκε με τον Marco Melandri (GRT Yamaha WorldSBK) να περνά έκτος την καρό σημαία και να είναι ο δεύτερος πιο γρήγορος δορυφορικός αναβάτης. Την έβδομη θέση κατέλαβε ο ομόσταβλος του Van der Mark (Pata Yamaha WorldSBK Team), ο Alex Lowes έχοντας πίσω του τον Michael Ruben Rinaldi (BARNI Racing Team), ο οποίος τερμάτισε όγδοος ενώ ξεκίνησε 17ος. Ο δεύτερος (σαν συμμετοχή) wildcard αναβάτης αυτού του αγώνα Zanetti (Motocorsa Racing) τερμάτισε μέσα στη δεκάδα παίρνοντας την ένατη θέση. Τη δεκάδα έκλεισε ο Markus Reiterberger (BMW Motorrad WorldSBK Team).\nΗ εκκίνηση του sprint race της Κυριακής ήταν πιο δραματική με τις αναποδιές να διαδέχονται η μια την άλλη όσον αφορά τη τύχη του Tom Sykes (BMW Motorrad WorldSBK Team). Ο αναβάτης της BMW έχασε το γύρο προθέρμανσης και αντί για έκτος ξεκίνησε τελευταίος απ’ το pit lane. Μπροστά στη μάχη των κορυφαίων θέσεων ο Davies στάθηκε πιο τυχερός αυτή τη φορά αφού η μοτοσυκλέτα του δεν τον πρόδωσε κατά τη διάρκεια του αγώνα. Όμως δεν κατάφερε να σταθεί εμπόδιο στον Jonathan Rea, που η νίκη στο πρώτο σκέλος δεν ήταν αρκετή για να κατευνάσει την δίψα του για την επιτυχία. Λίγο πριν τη λήξη του πρώτου γύρου, ο Davies υπέκυψε στις πιέσεις του Rea στο τελευταίο εσάκι ενώ έχασε άλλη μια θέση καθώς ο Bautista στο ίδιο σημείο έκλεισε τη γραμμή του και εκμεταλλεύτηκε το χαμό περνώντας δεύτερος. Με το πεδίο ελεύθερο μπροστά του, ο Rea ανέβασε τους ρυθμούς του και τερμάτισε πρώτος με διαφορά 2,1” απ’ τον δεύτερο κατοχυρώνοντας την 73η νίκη της καριέρας του.\nΓια να ανακάμψει απ’ το λάθος του ο Ουαλός Davies χρειάστηκε πέντε ολόκληρους γύρους μέχρι να ξαναβρεθεί στη δεύτερη θέση προσπερνώντας τον Bautista, όμως πλέον ήταν πολύ αργά για να προλάβει τον Rea παρά τις αξιότιμες προσπάθειές του. Με τον Bautista να συμπληρώνει το τρίτο σκαλί του βάθρου, το περισσότερο ενδιαφέρον επικεντρώθηκε στις μονομαχίες που έγιναν στις πιο χαμηλές θέσεις.\nΤην πεντάδα έκλεισαν οι αναβάτες της Pata Yamaha WorldSBK Team με τον Van der Mark να επικρατεί έναντι του Lowes που ήρθε πέμπτος. Πίσω τους, στην έκτη θέση με μικρή διαφορά, ήταν ο Leon Halsam. Ο Razgatlioglu τερμάτισε έβδομος χωρίς να επαναλάβει τον άθλο που ολοκλήρωσε στο πρώτο σκέλος και να ανέβει στο βάθρο, χάρισε όμως μπόλικο θέαμα απ’ τις μάχες του στους οπαδούς. Όγδοος ολοκλήρωσε τον αγώνα ο Tom Sykes (BMW Motorrad WorldSBK Team), ενώ ο teammate του Reiterberger έκλεισε τη δεκάδα έχοντας μπροστά του, τον Jordi Torres.


Έδειξαν στον Πιστόριους το κεφάλι της νεκρής Ρίβα! - Sportdog.gr - Αθλητικά Νέα | Ειδήσεις | Sport\n09/04/14 - 15:48\nΈδειξαν στον Πιστόριους το κεφάλι της νεκρής Ρίβα!\nΤην κατάρρευση του Όσκαρ Πιστόριους προκάλεσε η παρουσίαση στο δικαστήριο φωτογραφίας με το κεφάλι της Ρίβα Στέενκαμπ μέσα στα αίματα, λίγη ώρα μετά τη δολοφονία της.\nΟ δημόσιος κατήγορος πίεσε τον Όσκαρ Πιστόριους κατά την τρίτη μέρα της κατάθεσής του στο δικαστήριο της Πρετόρια για τα όσα έγιναν το μοιραίο ξημέρωμα της 14ης Φεβρουαρίου του 2013, όταν ο 28χρονος Παραολυμπιονίκης πυροβόλησε και σκότωσε τη φίλη του. Εκείνος εξακολουθεί να υποστηρίζει ότι πίστευε πως πυροβολούσε κάποιον διαρρήκτη.\nΑποκορύφωμα ήταν η στιγμή που εμφάνισε στο δικαστήριο φωτογραφία με το κεφάλι της Ρίβα Στέενκαμπ, γεμάτο αίματα. Εκείνη τη στιγμή τόσο ο Πιστόριους όσο και μια ξαδέρφη του θύματος κατέρρευσαν και η δίκη διεκόπη για μεσημεριανό. Κι άλλοι που βρέθηκαν στην αίθουσα του δικαστηρίου, σοκαρίστηκαν από αυτό που αντίκρισαν.\nΚαι όχι μόνο ο εισαγγελέας έδειξε τη φωτογραφία στο δικαστήριο, αλλά ζήτησε από τον Πιστόριους να κοιτάξει καλά τη φωτογραφία, στην οποία φαινόταν η πληγή στο κεφάλι της Στέενκαμπ. Ο εισαγγελέας Τζέρι Νελ είπε στο δικαστήριο πως το κεφάλι της Ρίβα "εξερράγη" από τον πυροβολισμό.\nΌταν ο Νελ ζήτησε από τον Πιστόριους να κοιτάξει τη φωτογραφία, εκείνος απάντησε πως δε χρειαζόταν γιατί ήταν παρών στο σημείο όταν συνέβη το μοιραίο.


14:21 , Πέμπτη 23 Μαΐου 2019\n“Πιστεύουμε στην κρουαζιέρα και πρέπει να βρούμε απαντήσεις. Θέληση να υπάρχει και διάθεση για συνεργασίες” δήλωσε ο δήμαρχος Πειραιά και εκ νέου υποψήφιος για τον δήμο, Γιάννης Μώραλης, μιλώντας στον Realfm 97,8 και την εκπομπή του Νίκου Χατζηνικολάου.\n“Τα χρονοδιαγράμματα για το μετρό πέφτουν έξω. Δεν ξέρω αν είναι οικονομική δυσπραγία, αν οι μελέτες είναι λάνθασμένες και βρίσκουν στη γη πράγματα που δεν μπορούν να ξεπεράσουν. Δεν λέω ότι είναι εύκολο έργο, αλλά νομίζω τόσο μεγάλη καθυστέρηση δεν δικαιολογείται. Βεβαια έχουμε και το γνωστό ανέκδοτο ‘μετρό Θεσσαλονικής’ 20 χρόνια στη χώρα, δεν είναι η πρώτη φορά που καθυστερεί το μετρό. Μας λένε για το δεύτερο εξάμηνο του ’21 μακάρι να είναι αυτός ο χρόνος και να μην πάμε ακόμα παρακάτω” ανέφερε.\n“Αν δεν λειτουργήσει η ανάπτυξη σε μια πόλη, να ενισχύσεις τα οικονομικά σου δεν θα μπορέσεις ποτέ ριζικά να αντιμετωπίσεις θέματα καθαριότητας” τόνισε.\n“Θα βρούμε συνεργασίες, υπάρχουν άνθρωποι που έχουμε κοινές επιδιώξεις, σκέψεις και συμπεριφορά. Και την πρώτη Κυριακή να κερδίσουμε πάλι θα αναζητήσω συνεργασίες. Έτσι σκεφτόμαστε, έτσι λειτουργούμε, έτσι πολιτευόμαστε” πρόσθεσε.\n“Δεν σκεφτόμαστε μόνο τον συνδυασμό, σκεφτόμαστε την πόλη. Αυτός είναι ο σκοπός μας, γι’αυτό ήρθαμε και ζητάμε την εμπιστοσύνη των πολιτών την Κυριακή για να συνεχίσουμε τη δουλειά που κάνουμε” κατέληξε.\nΓΙΑΝΝΗΣ ΜΩΡΑΛΗΣ ΔΗΜΑΡΧΟΣ ΕΚΛΟΓΕΣ ΠΕΙΡΑΙΑΣ


xasodikis: Όλα τα κιλά-όλα τα λεφτά\nΌλα τα κιλά-όλα τα λεφτά\nΑν δεν με απατά η μνήμη μου, αυτό το βιολί με τα τρακτέρ που κόβουν φέτες τη χώρα ξεκίνησε επί κυβερνήσεων Σημίτη, διένυσε όλη την περίοδο Καραμανλή και επανέρχεται τώρα επί Γιωργάκη. Παρουσιάζει δηλαδή μια διαχρονικότητα, θα λέγαμε, και πράγματι οι εικόνες που βλέπουμε στα τηλεοπτικά ρεπορτάζ από τα μπλόκα θα μπορούσαν κάλλιστα να είναι και του 1995.\nΚάτι παρόμοιο ισχύει και για τις δηλώσεις των πρωταγωνιστών, όπου εδώ και τόσα χρόνια -και ανεξάρτητα από τα εκάστοτε επιμέρους αιτήματα- η μόνιμη επωδός των αγανακτισμένων αγροτοσυνδικαλιστών είναι ότι η κατάσταση για τον Έλληνα αγρότη "έχει φτάσει στο απροχώρητο".\nΜόνο που το φαινόμενο επαναλαμβάνεται τόσο τακτικά, ώστε εύλογα πια να μας περνάει απ' το μυαλό η σκέψη ότι αυτό το απροχώρητο τελικά δεν είναι και τόσο απροχώρητο, αφού κουτσά-στραβά, με τον ένα ή με τον άλλο τρόπο, όλο και προχωράει λιγάκι από χρόνο σε χρόνο. Διαφορετικά, δεκαπέντε χρόνια τώρα αυτή η ιστορία, δεν θα έπρεπε να έχει μείνει αγρότης ούτε για δείγμα στον τόπο μας.\nΈχω δε την εντύπωση ότι και ο περισσότερος κόσμος πλέον αντιμετωπίζει αυτήν την κατάσταση με απάθεια. Ούτε ξέρουμε τι ακριβώς ζητάνε οι αγρότες, ούτε και μας πολυνοιάζει. Ξέρουμε από πριν ποια θα είναι η κατάληξη της ιστορίας: τα μεν προβλήματα δεν πρόκειται να λυθούν, κάποια αιτήματα θα γίνουν δεκτά, κάποια άλλα όχι, τα τρακτέρ θα μαζευτούν και οι δρόμοι θα ανοίξουν. Κάποια στιγμή. Εμείς περιμένουμε στωικά να μας έρθει ο λογαριασμός.\nΚάτι πάει στραβά σε όλη αυτή την ιστορία. Όταν μια κοινωνική ομάδα επαναλαμβάνει κάθε τρεις και λίγο τους ίδιους αγώνες, και μάλιστα στην πιο ακραία μορφή τους, ισχυριζόμενη μονίμως ότι η κατάστασή της έχει φτάσει στο μη παρέκει, είναι λίγο δύσκολο για μας τους υπόλοιπους να πιστέψουμε ότι η εν λόγω κατάσταση είναι όντως τόσο δραματική. Είναι πιο εύκολο να πιστέψουμε ότι οι αγρότες απλώς εκμεταλλεύονται τη μεγάλη (ιππο)δύναμη που τους παρέχουν τα τρακτέρ, την ευχέρεια να κλείνουν δρόμους και σύνορα, για ψύλλου πήδημα. Κάτι σαν την ιστορία του ψεύτη βοσκού.\nΓιατί, αν δεν ήταν έτσι, τόση ριζοσπαστική διάθεση από την πλευρά των αγροτών, τόσα χρόνια τώρα, θα έπρεπε πια να έχει αποτυπωθεί και κάπου αλλού. Θα έπρεπε να έχει προκαλέσει μια ευρύτερη ριζοσπαστικοποίηση, για να μιλήσουμε με όρους ΚΚΕ, των αγροτικών κοινωνιών της χώρας. Θα έπρεπε να βλέπουμε και άλλες μορφές δράσης και πάλης, μικρότερης εμβέλειας από τα μπλόκα και πριν από αυτά, θα έπρεπε να βλέπουμε τους αγρότες να προσπαθούν να καταστήσουν την κοινωνία σύμμαχό τους, να προσπαθούν με κάθε μέσο να ενημερώσουν για την αγωνία τους και για τα δίκια τους. Θα έπρεπε, ρε διάολε, να βλέπαμε και κάποια διαφοροποίηση στο εκλογικό αποτέλεσμα, μισή ντουζίνα εκλογές έχουν γίνει, αντί για το αλλεπάλληλο σκατζάρισμα των δύο μεγάλων κομμάτων (με το άθροισμα των ποσοστών τους λίγο-πολύ σταθερό). Δεν θα έπρεπε;\nΑλλά αυτά είναι περίπλοκα πράγματα. Ενώ η γλώσσα των τρακτέρ είναι πιο απλή, πιο σαφής, και αποδεδειγμένα πιο αποτελεσματική. Ή όχι;\nΣαν να την έχουμε ξανακάνει αυτήν την κουβέντα όμως. Ή περίπου.\nΤο εισαγωγικό δικόγραφο κατέθεσε ο xasodikis περί ώρα 9:22 μ.μ.\nΓεράσιμος 18 Ιανουαρίου 2010 - 10:39 μ.μ.\nΣαν χθες μου φαίνεται που, Φλεβάρη ή Μάρτη του '95 και φαντάρος στη Λάρισα, πήγαινα με το ΚΤΕΛ από την Αθήνα στη Λάρισα μέσω... Γραβιάς (κάναμε, αν θυμάμαι καλά, στάση και στο περίφημο Χάνι) λόγω των αγροτομπλόκων. Ή μήπως τελικά ήταν περίπου χθες; Άντε προχθές; Γιατί σε αυτή τη χώρα θα γεράσουμε και πάλι στο Χάνι της Γραβιάς θα καταλήγουμε...\nΑνώνυμος 18 Ιανουαρίου 2010 - 10:43 μ.μ.\nΝαι, σα να έχω ένα déjà vu...\nnikos10 18 Ιανουαρίου 2010 - 10:54 μ.μ.\nΣυμφωνώ (πλήρως) μεν με όσα λες, σημειώνω όμως και την πολύ περίεργη στάση των μου μου ε...\nο δείμος του πολίτη 19 Ιανουαρίου 2010 - 8:25 π.μ.\nΗ δική μου ένσταση σε αυτές ειδικά τις κινητοποιήσεις είναι ότι οι διαμαρτυρόμενοι δεν απαιτούν ένα ολοκληρωμένο σχέδιο, αλλά βραχυπρόθεσμες πληρωμές, χωρίς ουσιαστικά να εξασφαλίζουν το μέλλον τους. Επί της ουσίας είναι κι αυτή μία μορφή του ιδιότυπου πολέμου των γενεών.\nMeropi 19 Ιανουαρίου 2010 - 9:01 π.μ.\nΜου φαίνεται ότι κάθε Γενάρη τα ίδια πράγματα θα μας απασχολούν. Δρόμοι θα κλείνουν, πολίτες και προϊόντα θα ταλαιπωρούνται, νόμοι θα καταπατούνται. Και το ηθικό δίδαγμα. Όποιος έχει τον "τσαμπουκά" να καβαλήσει ένα τρακτέρ και να ταλαιπωρήσει τους υπόλοιπους, έστω και προσωρινά κάτι θα πετυχαίνει.\nΣπύρος 19 Ιανουαρίου 2010 - 5:04 μ.μ.\nΕγώ θυμάμαι την καταπληκτική ιδέα που είχε ο Αλέκος Παπδόπουλος, να τους ξεφουσκώσει τα λάστιχα...\nΌλα τα τρακτέρ ακίνητα, και ούτε γάτα ούτε ζημιά...\nnikos10 19 Ιανουαρίου 2010 - 7:55 μ.μ.\nΝα επισημάνω επίσης ότι δεν ανήκουν όλοι οι αγρότες στην κατηγορία "δερμάτινο - κοιλιά - τσιφλίκι".\nΓια να το προσωποποιήσω λιγάκι, ο παππούς μου, που παλεύει κάθε χρόνο με χώματα καταραμένα για να αντιμετωπίσει στη συνέχεια το καρτέλ των μεσαζόντων, δεν έχει δικαιώματα; Δεν πρέπει με κάποιο τρόπο να τύχει κρατικής προστασίας (όχι απαραίτητα με επιδοτήσεις);\nΝα με συγχωρούν πολύ οι έντιμοι δημοσιογράφοι, που στα Τέμπη είδαν μόνο μία φυσική καταστροφή, αλλά υπάρχει και αυτού του είδους η γεωργία.\n(Μία σχετική γνώμη)\nglam 19 Ιανουαρίου 2010 - 8:44 μ.μ.\nΗ "ιστορία" με τις καταλήψεις αρχίζει επί Α. Παπανδρέου, όπως και πολλά άλλα "δημοκρατικά επιτεύγματα".....\nΟ Σημίτης ήταν ο πρώτος που δεν πλήρωσε τα "λύτρα της απελευθέρωσης" αλλά αντέδρασε και μάλιστα αποφασιστικά......\nΕδώ έχω γράψει γενικότερα αλλά , νομίζω, εξηγεί τι συμβαίνει...\nProkopis Doukas 20 Ιανουαρίου 2010 - 2:02 π.μ.\nΑπόψε στο δελτίο της ΝΕΤ, οι συγκεντρωμένοι αγρότες στον Προμαχώνα φώναξαν: "Γυναίκα υπουργός, αγρότης νηστικός"... Τόσο καλά...\nkostis 20 Ιανουαρίου 2010 - 1:34 μ.μ.\nΝομίζω η λέξη κλειδί είναι το "καρτέλ των μεσαζόντων" που εύστοχα χρησιμοποίησε ο nikos10. Έχοντας πολλούς συγκενείς αγρότες σας ενημερώνω ότι η κατάσταση για τους μικροκαλλιεργητές είναι όντως "στο απροχώρητο", και οι ευθύνες της πολιτείας τεράστιες... Οι μεσάζοντες και οι εξαγωγείς δεν ελέγχονται από κανέναν, μονομερώς μπορούν να ορίσουν τις τιμές σε συνεννόηση μεταξύ τους και σε όποιον αρέσει - αλλά αν ο παραγωγός πεινάει θα πουλήσει όσο όσο, δε μπρεί να πετάξει τον καρπό στο ποτάμι ούτε να "κάνει το δύσκολο" στον έμπορο και να ρισκάρει να του μείνει απούλητος καρπός. Η ανυπαρξία κράτους νομιμοποιεί τον οποιοδήποτε να κάνει ο,τιδήποτε - από το να φοροδιαφεύγει μέχρι να εκβιάζει στυγνά την κυβέρνηση κόβοντας τη χώρα στα δύο ή βυθίζοντάς τη στο σκοτάδι - καθένας για το προσωπικό του συμφέρον.\nP.S. Η ανικανότητα των αγροτών να φτιάξουν συνετερισμούς συνιστά και μια δική τους ευθύνη. Αλλά ας καταλάβουμε όλοι ότι χωρίς τη βοήθεια του κράτους ο πολίτης είναι ανίσχυρος μπροστά στα οικονομικά συμφέροντα.\nxasodikis 20 Ιανουαρίου 2010 - 3:06 μ.μ.\n@nikos10 (και @Κωστής)\nΚοίτα, σκόπιμα αποφεύγω να μπω στην ουσία, να ψάξω δηλαδή να βρω ποια ακριβώς είναι τα αιτήματα των αγροτών και να τα σχολιάσω. Δεν αμφιβάλλω ότι κάποια από αυτά, πολλά ίσως, θα είναι δίκαια ή τουλάχιστον συζητήσιμα. Αλλά εδώ μιλάμε για τις μεθόδους διεκδίκησης -και μάλιστα όχι έτσι γενικώς, αλλά σε συνδυασμό με το ευρύτερο πολιτεύεσθαι του αγροτικού πληθυσμού.\nΣημειωτέον πάντως, μια και τό 'φερε η κουβέντα, ότι σε διάφορες γωνιές της Ελλάδας κάποιοι αγρότες έχουν καταφέρει ΚΑΙ βιώσιμους και αποδοτικούς συνεταιρισμούς να φτιάξουν, ΚΑΙ καλλιέργειες να αλλάξουν έγκαιρα (στρεφόμενοι σε αποδοτικότερες), έχοντας υποθέτω το ίδιο ανάλγητο και αδρανές κράτος απέναντί τους... Που μπορεί να σημαίνει πολλά, μπορεί και λίγα -πάντως αποδεικνύει ότι γίνεται. Γιατί δεν γίνεται σε μεγαλύτερη κλίμακα, είναι άλλη συζήτηση και προσωπικά δεν νιώθω έτοιμος να την κάνω -θέλει πιο πολλή και πιο βαθειά μελέτη.\nΌσο για τους τρόπους των ΜΜΕ, συμφωνώ με το σχόλιό σου -τά 'χουμε πει τόσες φορές εξάλλου.\nxasodikis 20 Ιανουαρίου 2010 - 3:07 μ.μ.


Ζώδια: Αστρολογικές Προβλέψεις για Σάββατο 7 Μαΐου - FNews\nFnews Δημοσιεύθηκε Σάββατο, 7 Μαΐου, 2022 12:15:52\nΕυνοημένοι της ημέρας Καρκίνοι, Σκορπιοί, Ιχθύες και Ταύροι, Παρθένοι, Αιγόκεροι του 2ου δεκαημέρου!\nΑγαπητέ Κριέ, με το Εξάγωνο Ήλιου-Άρη σήμερα, θα έχεις την μεγάλη ευκαιρία, να προγραμματίσεις και να οργανώσεις την ζωή σου ορθά και όπως, εδώ και καιρό σχεδίαζες! Είσαι αποφασιστικός, προσηλωμένος και προσγειωμένος, προκειμένου να προστατέψεις αποτελεσματικά τα κεκτημένα σου και ό,τι για εσένα έχει αξία!\nΑν είσαι ελεύθερος, πολύ πιθανόν να υπάρξει η έναρξη μίας νέας σχέσης την σημερινή ημέρα, η οποία βασίζεται στην αμοιβαία εμπιστοσύνη! Αν είσαι δεσμευμένος, απολαμβάνεις παθιασμένες και αισθησιακές στιγμές με το έτερον σου ήμισυ!\nΣτον τομέα της εργασίας, θα έχεις άπειρες ευκαιρίες, ιδίως αν ψάχνεις νέα δουλειά! Οικονομικά, θα έχεις νέες πηγές κέρδους!\nΦίλε Ταύρε, το Εξάγωνο Ήλιου-Άρη σήμερα, θα ανταμείψει επιτέλους τις μέχρι τώρα προσπάθειες και τους αγώνες σου! Επιτέλους στην ζωή σου έρχονται οι απαραίτητες ισορροπίες σε διαπροσωπικές σχέσεις και συναναστροφές! Αργά ή γρήγορα, θα διαπιστώσεις πως η επιτυχία είναι πολύ κοντά, σε όλους τους σημαντικούς τομείς της ζωής σου!\nΑν είσαι δεσμευμένος, θα ανανεώσεις την σχέση σου με το άλλο σου μισό, πετυχαίνοντας στόχους, απολαμβάνοντας την σεξουαλική ζωή και εκπληρώνοντας επιθυμίες! Αν είσαι ελεύθερος, η σημερινή ημέρα, είναι η απόλυτη ευκαιρία, αφού θα μπορέσεις να κατακτήσεις το άτομο που σε ενδιαφέρει!\nΑρκετά θετικές θα είναι οι εξελίξεις στην δουλειά, αφού πετυχαίνεις στόχους! Οικονομικά θα κάνεις περίσσια έξοδα, αλλά τουλάχιστον θα τα απολαύσεις!\nΑγαπητέ Δίδυμε, το Εξάγωνο Ήλιου-Άρη σήμερα, μπορεί να μην φέρει αλλαγές ή σπουδαία γεγονότα στην καθημερινότητα σου, αλλά σίγουρα θα σου προσφέρει την μεγάλη ευκαιρία, να βελτιώσεις την διάθεση σου και να διορθώσεις την ψυχολογία σου! Κάνε την σημερινή ημέρα, έναν εποικοδομητικό απολογισμό, ώστε να απαλλαχθείς από αρνητικές καταστάσεις και τοξικές σχέσεις!\nΑν είσαι ελεύθερος, είσαι γοητευτικός, σαγηνευτικός και κάνεις νέες γνωριμίες, πολλά υποσχόμενες! Αν είσαι δεσμευμένος, απολαμβάνεις εντιμότητα και σταθερότητα στην σχέση σου! Νιώθεις επιτέλους σιγουριά με το ταίρι σου!\nΣτον τομέα της εργασίας, θα έχεις επιτυχία λόγω της δημιουργικότητάς σου! Οικονομικά, τα σχέδια σου, δείχνουν σταδιακά τα θετικά αποτελέσματα τους!\nΑγαπητέ Καρκίνε, το Εξάγωνο Ήλιου-Άρη, είναι σίγουρα εποικοδομητικό για την ζωή σου! Επιτέλους, αποζημιώνεσαι για όλες τις προσπάθειες και τους αγώνες που έχεις κάνει έως τώρα, αλλά κυρίως, για όλες τις απογοητεύσεις και πληγές που σου έδωσαν άτομα και σημαντικές για εσένα, διαπροσωπικές σχέσεις που εμπιστεύτηκες στο παρελθόν!\nΑν είσαι δεσμευμένος ζήτα άμεσα συμβουλή από τους φίλους σου, για ένα πρόβλημα της σχέσης σου και θα σου δώσουν την ιδανική λύση! Αν είσαι ελεύθερος, ετοιμάσου για ερωτικές ευκαιρίες, φλερτ, γνωριμίες και νέες προοπτικές!\nΘα έχεις πολλές ευκαιρίες και δυνατότητες σε χρήμα και επάγγελμα! Διεκδίκησε στόχους που επιδιώκεις εδώ και καιρό και θα τους πετύχεις!\nΑγαπητέ Λέοντα, το σημερινό Εξάγωνο Ήλιου-Άρη, θα σου δώσει άπειρες ευκαιρίες, να διορθώσεις και να βελτιώσεις την κοινωνική σου εικόνα και φήμη! Οργανώνεις πιο ορθά την ζωή σου, φτιάχνεις το πρόγραμμα σου και πετυχαίνεις άπειρους στόχους και φιλοδοξίες! Γλιτώνεις από αδιέξοδες, τοξικές σχέσεις και καταστάσεις!\nΑν είσαι δεσμευμένος, πες όχι σε μια κρυφή ή απαγορευμένη σχέση, γιατί θα έρθουν αποκαλύψεις! Αν είσαι ελεύθερος, ένας νέος έρωτας θα γεννηθεί, μέσα από τον χώρο της δουλειάς!\nΗ σκληρή εργασία, σήμερα θα ανταμειφθεί στο έπακρο! Οικονομικά, κλείνεις επιτέλους εκκρεμότητες και ξεμπερδεύεις με τα χρέη !\nΦίλε Παρθένε, το σημερινό Εξάγωνο Ήλιου-Άρη, θα σε ευνοήσει πολύ, αφού θα σου δώσει πολλές σπουδαίες ευκαιρίες, να εκμεταλλευτείς με ποικίλους τρόπους την παροντική σου τύχη και να αγγίξεις την επιτυχία! Οι διαπροσωπικές σου συναναστροφές και σχέσεις, βελτιώνονται και θέματα που αφορούν συζητήσεις και μετακινήσεις, ευνοούνται!\nΑν είσαι ελεύθερος, ετοιμάσου για νέες ουσιαστικές νέες γνωριμίες, αξιόλογο και μπόλικο φλερτ, όπως και χαρμόσυνα μηνύματα από το άτομο που σε ενδιαφέρει! Αν είσαι δεσμευμένος, επιδίωξε συζητήσεις που στοχεύουν στην ενδυνάμωση, την αναζωπύρωση και την ανανέωση της σχέσης σου\nΣτην εργασία, όπως και στον οικονομικό τομέα, πες ναι σε νέα ξεκινήματα και συμφωνίες!\nΦίλε Ζυγέ, το Εξάγωνο Ήλιου-Άρη, που πραγματοποιείται την σημερινή ημέρα, θα ανοίξει μπροστά σου τους απαραίτητους δρόμους, για να βελτιώσεις σημαντικά την καθημερινότητα σου. Τώρα, είναι η ιδανική στιγμή, για να πραγματοποιήσεις βαθιές επιθυμίες και να πετύχεις ουσιαστικούς στόχους, με την βοήθεια της πειθούς και της διορατικότητας σου!\nΑν είσαι ελεύθερος, ένας έρωτας από το εργασιακό σου περιβάλλον, εκδηλώνεται και σου αλλάζει την καθημερινότητα! Αν είσαι δεσμευμένος, μείνε λογικός, έντιμος, ειλικρινής, προσγειωμένος, συγκρατημένος και ψύχραιμος, απέναντι σε ενοχλητικές συμπεριφορές του άλλου σου μισού!\nΣτην καριέρα, η διορατικότητα και η πειθώ σου, σε βοηθούν να πετύχεις σπουδαίους στόχους! Οικονομικά, έχεις απόλυτη εύνοια!\nΑγαπητέ Σκορπιέ, το Εξάγωνο Ήλιου-Άρη, είναι απόλυτα ευνοϊκό, θετικό και εποικοδομητικό για εσένα! Μπορείς να αναμένεις συναρπαστικές, θεαματικές και ευχάριστες αλλαγές στις διαπροσωπικές σου σχέσεις και συναναστροφές, αφού αυτός είναι ο τομέας που βελτιώνεται στο έπακρο την σημερινή ημέρα! Κλονισμένες επαφές, εξομαλύνονται!\nΑν είσαι ελεύθερος, είναι η ιδανική ημέρα για την έναρξη μίας νέας, σταθερής και σοβαρής σχέσης! Αν είσαι δεσμευμένος, ετοιμάσου για μία συναρπαστική πρόταση ή εξομολόγηση από το ταίρι σου, που θα σε κάνει να νιώσεις και πάλι ευτυχισμένος και σίγουρος για την σχέση σας!\nΘα έχεις την μεγάλη ευκαιρία για ένα νέο επαγγελματικό ξεκίνημα, την σημερινή ημέρα! Οικονομικά, προσπάθησε να μην κάνεις ανούσια έξοδα!\nΦίλε Τοξότη, το Εξάγωνο Ήλιου-Άρη, θα ευνοήσει πρακτικά την ζωή και την καθημερινότητα σου! Είσαι πλέον αποφασισμένος, να δώσεις τον καλύτερο σου εαυτό, ώστε να τακτοποιήσεις τα πάντα και να απαλλαγείς από το άγχος! Έτσι, θα κάνεις την ζωή σου σαφώς πιο εύκολη, ισορροπημένη και ευχάριστη! Ιδανική ημέρα, για αλλαγές στην εμφάνιση σου!\nΑν είσαι δεσμευμένος, διόρθωσε λάθη που ενδεχομένως κάνατε μαζί με το ταίρι σου και κλόνισαν την σχέση σας! Αν είσαι ελεύθερος, ετοιμάσου για έναν νέο έρωτα μέσα από το εργασιακό περιβάλλον, που θα αλλάξει όλα σου τα δεδομένα!\nΜία οικονομική ή/και επαγγελματική λύση απρόσμενα έρχεται και σε βγάζει επιτέλους από το αδιέξοδο!\nΑγαπητέ Αιγόκερε, το Εξάγωνο Ήλιου-Άρη, είναι ό,τι καλύτερο μπορούσε να σου συμβεί την σημερινή ημέρα! Εκμεταλλεύσου λοιπόν, κάθε ευκαιρία που θα σου παρουσιαστεί και θα δεις πως κάθε σου προσπάθεια και επιθυμία, για υλοποίηση στόχων και δρομολόγηση σχεδίων, θα ανταμειφθεί! Είσαι δημιουργικός, περιζήτητος και περνάς υπέροχα με ποικίλους τρόπους!\nΑν είσαι ελεύθερος, ετοιμάσου να κάνεις τώρα μια νέα συναρπαστική γνωριμία, που θα εξελιχθεί σε μία σταθερή και όμορφη σχέση, όπως ακριβώς θες! Αν είσαι δεσμευμένος, χορταίνεις ρομαντισμό, πάθος, αλλά και σταθερότητα στην σχέση σου!\nΦρόντισε την σημερινή ημέρα, να πάρεις πρωτοβουλίες και να κάνεις μία σημαντική κίνηση, σε επάγγελμα, αλλά και χρήμα και θα έχεις σίγουρα επιτυχία!\nΑγαπητέ Υδροχόε, το Εξάγωνο Ήλιου-Άρη σήμερα, θα φέρει σημαντικές λύσεις στον ιδιαίτερα ευαίσθητο τομέα του σπιτιού και της οικογένειας! Κλονισμένες οικογενειακές σχέσεις, που ενδεχομένως σε προβλημάτιζαν εδώ και καιρό, την σημερινή ημέρα θα διορθωθούν και θα εξομαλυνθούν, αρκεί εσύ να κάνεις το πρώτο βήμα! Ιδανική στιγμή και για αγορά ακινήτου!\nΑν είσαι ελεύθερος, σήμερα θα έχεις άπειρες ευκαιρίες για επανασύνδεση, αφού ο πρώην επιστρέφει! Αν είσαι δεσμευμένος, λύνεις παρελθοντικά προβλήματα της σχέσης σου με το έτερον σου ήμισυ και επίσης, έρχεστε πιο κοντά συναισθηματικά!\nΤην σημερινή ημέρα, λύνονται παρελθοντικά προβλήματα στον επαγγελματικό και τον οικονομικό τομέα, που καιρό τώρα σε αγχώνουν!\nΑγαπητέ Ιχθύ, σήμερα με το Εξάγωνο Ήλιου-Άρη, θα μπορέσεις με πάρα πολλούς τρόπους, να βελτιώσεις στο έπακρο την κοινωνική σου ζωή, κυρίως μέσω της επικοινωνιακής οδού! Σίγουρα θα νιώσεις πως οι αγώνες και οι προσπάθειες σου, για κοινωνική αναγνώριση, ανταμείβονται! Σχέσεις με γνωστούς, συγγενείς, αδέρφια και γείτονες, επιτέλους βελτιώνονται! Μετακινήσεις επίσης ευνοούνται!\nΑν είσαι ελεύθερος, ο έρωτας σου ανοίγει νέους δρόμους για ανανεωτικά ξεκινήματα, που επιτέλους ανταποκρίνονται περισσότερο σε αυτά που θες! Αν είσαι δεσμευμένος, η σχέση σου σε καλύπτει απόλυτα συναισθηματικά και κυρίως επικοινωνιακά!\nΣτα επαγγελματικά και στα οικονομικά σου θέματα, οφείλεις να είσαι έτοιμος για πρωτοβουλίες και για νέες συμφωνίες, συνεργασίες, υπογραφές και αποφάσεις!


Προσλήψεις στην Δημόσια Τηλεόραση - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / Προσλήψεις στην Δημόσια Τηλεόραση\nΠροσλήψεις στην Δημόσια Τηλεόραση\nΑπό το απόγευμα της Δευτέρας 22 Ιουλίου μπορούν να υποβάλουν ηλεκτρονικά τις αιτήσεις τους στην ιστοσελίδα του υπουργείου Οικονομικών οι ενδιαφερόμενοι για την Δημόσια Τηλεόραση.\nΑρχίζει η διαδικασία στελέχωσης της Δημόσιας Τηλεόρασης, λοιπόν, με την ανακοίνωση των 2.000 προσλήψεων που έχει αποφασίσει η κυβέρνηση.\nΣε πρώτη φάση θα προσληφθούν 589 άτομα από όλες τις ειδικότητες και ως ότου γίνει δυνατόν η Δ.Τ. να εκπέμψει από τις εγκαταστάσεις της Αγίας Παρασκευής.\nΑκολούθως, για την συμπλήρωση των υπόλοιπων 1.500 θέσεων θα αξιοποιηθούν οι αιτήσεις που θα υποβληθούν. Οι ενδιαφερόμενοι, δηλαδή, δεν θα χρειαστεί να υποβάλουν ξανά αιτήσεις. Αυτό ισχύει και για την Θεσσαλονίκη όπου οι προσλήψεις θα ξεκινήσουν όταν γίνει δυνατή η αξιοποίηση των εκεί εγκαταστάσεων.


Ο έρωτας στα χρόνια της διαδικτυακής απάτης. Πώς μια μεσήλικη Σουηδή κατέληξε στην Νιγηρία με έναν 24χρονο\nΤο πως από μια μεσήλικη, χωρισμένη γυναίκα κατέληξε σε καθηγήτρια καλλιτεχνικών στη Νιγηρία περιγράφει σε άρθρο της στο BBC μια Σουηδή ονόματι Μαρία Γκρέτε. Όλα ξεκίνησαν από μια απάτη και έναν δυνατό έρωτα που μεταμορφώθηκε σε φιλία και την ενέπνευσε να «αλλάξει τον κόσμο» μέσα από την τέχνη.\nΤο 2009, η Μαρία Γκρέτε είχε μόλις βιώσει ένα επίπονο διαζύγιο και περνούσε μία από τις δυσκολότερες περιόδους της ζωής της. Οι φίλες της καθηγήτριας καλλιτεχνικών αποφάσισαν να δημιουργήσουν ένα προφίλ σε ιστοσελίδα γνωριμιών με τα στοιχεία της, σε μια προσπάθεια να την προτρέψουν να ξαναφτιάξει την ζωή της.\nΑν και αρχικά διστακτική, η Γκρέτε γνώρισε μέσω της ιστοσελίδας έναν 58χρονο Δανό, πατέρα ενός παιδιού. Μιλούσαν για μήνες και, παρόλο που δεν είχαν συναντηθεί ποτέ, είχαν αναπτύξει βαθιά αισθήματα ο ένας για τον άλλο. Όλα όμως άλλαξαν μετά από ένα ταξίδι του διαδικτυακού συντρόφου της στην Αφρική.\nΟ φίλος της της έστειλε μήνυμα ότι είχε πέσει θύμα ληστείας μαζί με τον γιο του στη Νιγηρία και το παιδί είχε τραυματιστεί από τα πυρά. Το Νοσοκομείο ζητούσε 1.000 ευρώ για να τον εγχειρήσει και η Γκρέτε, χωρίς δεύτερη σκέψη, έστειλε αμέσως τα χρήματα. Στην συνέχεια, υπήρξαν επιπλοκές και η ίδια κλήθηκε και πάλι να βάλει το χέρι στην τσέπη. Κάποια στιγμή κατάλαβε πως κάτι ύποπτο συνέβαινε και σταμάτησε να απαντά στα τηλέφωνα.\nΗ Γκρέτε δεν περίμενε να επικοινωνήσει ξανά με τον σύντροφό της, μέχρι που δέχτηκε ένα αναπάντεχο τηλεφώνημα. Ο άνδρας στην άλλη γραμμή ήταν ένας 24χρονος Νιγηριανός που όχι μόνο ομολόγησε ότι ήταν ο… 58χρονος Δανός που η ίδια είχε αγαπήσει, αλλά της εξομολογήθηκε και τον έρωτά του.\nΟ νεαρός άνδρας ισχυρίστηκε ότι αισθανόταν τύψεις για το γεγονός ότι την είχε εξαπατήσει και της ζήτησε να συνεχίσουν την σχέση τους, χωρίς φυσικά τα χρηματικά ανταλλάγματα.\nΗ Γκρέτε δεν ήταν πρόθυμη να συνεχίσει την επικοινωνία τους, όμως αποφάσισε να ταξιδέψει μέχρι την Νιγηρία για να γνωρίσει από κοντά τον άνδρα που την πρόδωσε. Όταν είδε το πρόσωπό του, δεν μπορούσε παρά να αρχίσει να κλαίει. Ήταν σαν να τον γνώριζε για χρόνια.\nΗ Σουηδή γνώρισε την οικογένεια και τους φίλους του άνδρα, οι περισσότεροι εκ των οποίων ασχολούνται επίσης με αυτό το ιδιαίτερο «επάγγελμα». Οι ίδιοι της εξήγησαν ότι κατέφυγαν σε αυτή την λύση λόγω της ανεργίας. Οι περισσότεροι είχαν μάλιστα τελειώσει το Πανεπιστήμιο. Και τότε η Γκρέτε, η οποία αποφάσισε να διατηρήσει την σχέση της με τον 24χρονο σε φιλικό μόνο επίπεδο, αποφάσισε να φέρει την αλλαγή.\nΤα τελευταία έξι χρόνια, η ίδια εργάζεται για ανάδειξη της Νιγηρίας σε κέντρο Πολιτισμού, ανοίγοντας το δικό της εργαστήριο τέχνης και οργανώνοντας εκθέσεις και ιδρύοντας μια νιγηριανή ενημερωτική ιστοσελίδα.\nΠλέον, η γυναίκα στην Νορβηγία, όμως συνεχίζει να βοηθά την Νιγηρία, αλλά και άλλες αφρικανικές χώρες με όποιον τρόπο μπορεί. Να σημειώσουμε ότι ο 24χρονος πλέον άφησε τις απάτες και πλέον σπουδάζει στις Ηνωμένες Πολιτείες. Η επικοινωνία τους συνεχίζεται.\nδιαδικτυακές σχέσεις, Νιγηρία\nΟ έρωτας στα χρόνια της διαδικτυακής απάτης. Πώς μια μεσήλικη Σουηδή κατέληξε στην Νιγηρία με έναν 24χρονο added by Press Room on 20 Οκτωβρίου, 2016


Αναζήτηση Ζωής στο Σύμπαν - www.kosmos-zine.gr\nΑναζήτηση Ζωής στο Σύμπαν\n23 Σεπτεμβρίου 2019 | Εκτύπωση\n«Ένα σύμπαν με τέτοιο μέγεθος και τόσο μεγάλη ηλικία, με εκατοντάδες δισεκατομμύρια άστρα μόνο στον γαλαξία μας, πολλά από τα οποία διαθέτουν πλανητικά συστήματα, και εφόσον οι συνθήκες για την ανάπτυξη έμβιων όντων στη Γη δεν είναι εξαιρετικά ασυνήθιστες, τότε θα πρέπει να βρίθει από ζωή. Θα πρέπει να περιλαμβάνει πλήθος νοήμονες πολιτισμούς, πολλοί από τους οποίους να διαθέτουν τεχνολογία για διαστημικά ταξίδια και να μας έχουν ήδη επισκεφτεί. Επομένως, που βρίσκονται όλοι;» Το ερώτημα έθεσε στην παγκόσμια κοινότητα ο Ιταλός νομπελίστας φυσικός Ενρίκο Φέρμι (Enrico Fermi).\nΗ αναζήτηση εξωγήινης ζωής απασχολεί την ανθρωπότητα από τα αρχαία χρόνια. Ωστόσο, μόλις το 1961, έφτασε το πλήρωμα του χρόνου για να προτείνει ο αστρονόμος Φρανκ Ντρέικ (Frank Drake) μια εξίσωση που εκτιμά τον αριθμό των πιθανών εξωγήινων πολιτισμών στον γαλαξία μας. Η εξίσωση που εμπλουτίζεται διαρκώς από νέες ανακαλύψεις, συνυπολογίζει παραμέτρους αστρονομικών δεδομένων και άλλων στοιχείων, που έχουμε αποκομίσει από την εξέλιξη της ζωής στη γη. Από όλο το γνωστό μας σύμπαν και ειδικά στη γειτονιά του γαλαξία μας, σε ακτίνα απόστασης 50 ετών φωτός υπολογίζεται ότι υπάρχουν τουλάχιστον 1.500 πλανήτες που βρίσκονται στη λεγόμενη βιώσιμη ζώνη, δηλαδή στην περιοχή κοντά σε ένα αστέρι όπου οι συνθήκες επιτρέπουν την ανάπτυξη ζωής παραπλήσιας με αυτή στη Γη.\nΗ Ανάπτυξη Ζωής στον Πλανήτη: Η Εξέλιξη των Πολιτισμών\nΗ μελέτη της εμφάνισης, ανάπτυξης και εξέλιξης της ζωής στη γη είναι το μέσο για να εκτιμήσουμε, τι περιμένουμε ότι θα συμβεί σε άλλους πλανήτες, υποψήφιους να φιλοξενήσουν ζωή.\nΗ επιστήμη αποδέχεται ότι το ορυκτό βασίλειο με την έννοια όλων των ανόργανων υλικών που υπάρχουν στο σύμπαν, είναι θεμέλιο για κάθε έμβιο ον. Η ζωή προϋποθέτει οργάνωση της ύλης, ώστε να εξυπηρετούνται οι βασικές λειτουργίες του μεταβολισμού και της αναπαραγωγής. Θεμελιώδεις δομικές μονάδες της ζωής, είναι τα μεγαλομόρια RNA και DNA, τα οποία από μόνα τους έχουν μεγάλο βαθμό οργάνωσης. Ξεκινώντας από τα υποτυπώδη έμβια, τους ιούς, με την πιο απλή δομή και φτάνοντας στην οργανική πολυπλοκότητα των θηλαστικών με κορωνίδα τον άνθρωπο, ο βαθμός της τάξης αυξάνεται σε τεράστιο βαθμό.\nΕίναι αδιανόητο για τον κοινό νου να αντιληφθεί αυτή την οργάνωση στην ολότητά της. Αυτή η συγκλονιστικά πολύπλοκη τάξη της ύλης σε ζωή και έλλογα όντα, χαρακτηρίζεται ως «θαύμα». Πρόκειται για ένα γεγονός που από ό,τι φαίνεται είναι εξαιρετικής σπανιότητας. Όμως, μέσα στην απειροσύνη του σύμπαντος ελπίζουμε ότι υπάρχει σημαντική πιθανότητα να επαναλαμβάνεται και αλλού. Είτε αυτό το «θαύμα» είναι τυχαίο γεγονός, είτε πρόκειται για «θεϊκό» σχέδιο, σε κάθε περίπτωση οι ενδείξεις που παρατηρούμε, από τα αρχαία απολιθώματα και από την εξέλιξη των ζωντανών ειδών, φανερώνουν ότι για να διαμορφωθεί ο άνθρωπος, χρειάστηκε να περάσουν περίπου 3,6 δισεκατομμύρια χρόνια. Αυτή η διαδικασία εξέλιξης άρχισε να συμβαίνει περίπου ένα δισεκατομμύριο χρόνια μετά από τον αρχικό σχηματισμό της γης, που έχει ηλικία 4,6 δισεκατομμύρια χρόνια.\nΟ ήλιος, η πηγή που θερμαίνει και τροφοδοτεί με ενέργεια τη γη, θα συνεχίσει να ακτινοβολεί για περίπου 5,5 δισεκατομμύρια χρόνια πριν σβήσει. Τότε η γη δε θα έχει πλέον καμία σχέση με τον γεμάτο ζωή πλανήτη που γνωρίζουμε σήμερα. Κάθε μορφή γήινης ζωής όπως τη γνωρίζουμε σήμερα θα πάψει να υφίσταται.\nΣε αυτό το χρονικό πλαίσιο που ισχύει για τα πλανητικά συστήματα κάθε αστέρα, μπορούμε να προβλέψουμε για τους πλανήτες που ενδέχεται να φιλοξενούν ζωή, αν έχουν πολιτισμό και περίπου σε ποιο στάδιο εξέλιξης βρίσκεται. Η εξίσωση του Ντρέικ υπολογίζει το αποτέλεσμα για το πλήθος αυτών των εξωγήινων πολιτισμών στο γαλαξία μας από 20 έως 50.000.000. Έτσι, είναι εύλογο να ελπίζουμε ότι κάποιος πλανήτης στην κοντινή περιοχή του γαλαξία μας κατοικείται.\nΒέβαια οι δυσκολίες για την επαφή με άλλους πολιτισμούς είναι οι αχανείς αποστάσεις του διαστήματος και ο συγχρονισμός, του εξωγήινου πολιτισμού με τον δικό μας.\nΘεωρία Πανσπερμίας - Μεταφορά Ζωής στο Διάστημα\nΗ ζωή ξεκίνησε στον πλανήτη μας, ή μήπως η δημιουργία των πρώτων μορφών ζωής συνέβη κάπου στο αχανές σύμπαν, πολύ πριν εμφανιστεί στη γη; Οι επιστήμονες βεβαιώνουν ότι υπάρχουν «οχήματα» που μπορούν να μεταφέρουν ζωή, από πλανήτη σε πλανήτη. Τέτοιου είδους οχήματα είναι οι κομήτες που κινούνται σε τροχιές εντός του ηλιακού μας συστήματος, δεσμευμένοι από τη βαρύτητα του ηλίου. Είναι, επίσης, οι αποκαλούμενοι «ελεύθεροι» πλανήτες, που η ύπαρξή τους ανακαλύφθηκε πριν δέκα μόλις χρόνια. Το πλήθος τους είναι πολλαπλάσιο των αστέρων και «πλέουν» ελεύθεροι στο σύμπαν. Έτσι «μπολιασμένοι» από ένα ηλιακό σύστημα, μπορούν να μεταφέρουν ζωή σε κάποιο άλλο.\nΤο 1974 δύο Βρετανοί αστρονόμοι, ο Φρεντ Όυλ (Fred Hoyle) και ο Τσάντρα Βικραμσίνγκε (Chandra Wickramsinghe), πρότειναν την υπόθεση της πανσπερμίας, σύμφωνα με την οποία το σύμπαν βρίθει παντού από ζωή. Στήριξαν την υπόθεσή τους, στην επιβεβαίωση ότι ένα μεγάλο ποσοστό μεσοαστρικής σκόνης, αποτελείται από βασικές οργανικές χημικές ενώσεις, που συνιστούν βασικούς δομικούς λίθους για τη ζωή. Αναλύσεις του μετεωρίτη Αλλέντε, που έπεσε στο Μεξικό το 1969, έδειξαν ότι τα φουλερένια, οργανικά μόρια που συνδέονται στενά με την προέλευση της ζωής, έφτασαν στη γη με μετεωρίτες.\nΕπιχειρώντας να βρει άμεσα, απτές αποδείξεις για τη θεωρία της πανσπερμίας, ο Ινδός αστροφυσικός Τζαγιάντ Ναρλικάρ (Jayant Narlikar), του Πανεπιστημίου Πούνε (Pune) της Ινδίας, ανύψωσε αερόστατα σε μεγάλα ύψη (41 km), όπου ανίχνευσε μικροοργανισμούς που θεωρεί απίθανο να έχουν φτάσει τόσο ψηλά, προερχόμενοι από τη γη. Παρατήρησε, επίσης, ότι αρκετές επιδημίες εμφανίστηκαν ανεξήγητα, ταυτόχρονα, σε εντελώς απομακρυσμένες κι ασύνδετες περιοχές, φαινόμενο που ερμηνεύει με την υπόθεση ότι πρόκειται για βακτήρια εξωγήινης προέλευσης που διασκορπίστηκαν, πέφτοντας από τον ουρανό.\nΑρχικά, η θεωρία της πανσπερμίας, φαινόταν ακραία. Έρευνες όμως απέδειξαν ότι τα βακτήρια μπορεί να επιβιώσουν σε εξαιρετικά αντίξοες συνθήκες θερμοκρασίας, πίεσης και ακτινοβολιών του ανοιχτού διαστήματος, που επικρατούν στους κομήτες, οπότε άρχισε να αντιμετωπίζεται με μικρότερη επιφυλακτικότητα. Σήμερα μια μερίδα της επιστημονικής κοινότητας θεωρεί πιθανό ότι το χταπόδι είναι εξωγήινης προέλευσης, καθώς δεν αντιστοιχεί σε κανέναν από τους κλάδους του δένδρου εξέλιξης των υπόλοιπων ειδών.\nΤο 2003 η ευρωπαϊκή αποστολή Mars Express, ανακάλυψε υψηλή συγκέντρωση μεθανίου στον Άρη. Στη Γη το μεθάνιο παράγεται από βακτήρια στο υπέδαφος και στο πεπτικό σύστημα ορισμένων ζώων. Αντίστοιχα, το μεθάνιο στον Άρη, πρέπει να παράγεται από κάποια έμβια πηγή ή να είναι αρχαίο και παγιδευμένο στο υπέδαφος από όπου απελευθερώνεται σταδιακά μέσω ρωγμών της αρειανής επιφάνειας.\nΤον Αύγουστο του 2012 έγινε η αποστολή της NASA του οχήματος Curiosity στην επιφάνεια του Άρη, με στόχο να διερευνήσει αν υπήρξαν στον Άρη συνθήκες ώστε να φιλοξενήσει μικροβιακή ζωή. Εξαρχής οι χημικές και ορυκτές ενδείξεις έδωσαν θετική απάντηση για έντονα μεταβλητές αλλά πολύ υψηλές συγκεντρώσεις μεθανίου, οι οποίες επιβεβαιώθηκαν και από τη δεύτερη αποστολή Curiosity το 2019. Αναμένονται περαιτέρω αναλύσεις για ασφαλή συμπεράσματα.\nΠροσπάθειες Εντοπισμού και Επικοινωνίας\nΗ απόδειξη της ύπαρξης ζωής θα πρέπει να προέρχεται από στοιχεία για κάποιο χαρακτηριστικό βιολογικό προϊόν, όπως το μεθάνιο ή το διοξείδιο του άνθρακα, ή από κάποιο ραδιοσήμα οργανωμένο σε δομή με τάξη, ώστε να αντιμετωπιστεί ως μήνυμα. Τα βιολογικά παραπροϊόντα, εξαρτώνται από το είδος της ζωής, που όμως μπορεί να μη μοιάζει σε τίποτε με τη γήινη, ενώ το ραδιοσήμα προϋποθέτει ότι έχουμε στρέψει τις αντένες μας τη σωστή στιγμή, προς τη σωστή κατεύθυνση. Αυτό, όσο και αν ακούγεται απλό, στην πράξη είναι εξαιρετικά δύσκολο. Μέσα από το τεράστιο πλήθος ηλεκτρομαγνητικών συχνοτήτων με τις οποίες είναι πλημμυρισμένο το διάστημα, απαιτείται συντονισμός στη μία και μοναδική συχνότητα του σήματος, –που δεν τη γνωρίζουμε- και εκπέμπεται από μια μικρή περιοχή του σύμπαντος, ως παραμορφωμένο ασθενικό σηματάκι, που ταξιδεύει από πολύ μακριά. Όλο αυτό το εγχείρημα μοιάζει σαν να ψάχνει κανείς «ψύλλους στα άχυρα». Παρόλα αυτά η ελπίδα να επικοινωνήσουμε με άλλα όντα παραμένει ζωντανή και η αναζήτηση δεν εγκαταλείπεται. Αντιθέτως εντείνεται, εξελίσσεται και διευρύνεται διαρκώς.\nΤα επιστημονικά προγράμματα για εντοπισμό μηνυμάτων από πολιτισμούς άλλων πλανητών χαρακτηρίζονται γενικά ως SETI (Search for extraterrestrial intelligence), δηλαδή αναζήτηση για εξωγήινη νοημοσύνη). Σήμερα ραδιοτηλεσκόπια σαρώνουν το σύμπαν και υπερυπολογιστές αναλύουν τα σήματα που έρχονται από το μακρινό διάστημα, όμως στην αρχή τα πράγματα ήταν απλοϊκά.\nΔε θα ήταν αδόκιμο να ισχυριστεί κανείς ότι οι πρώτη ιδέα για επικοινωνία με εξωγήινους ανήκει στον Τέσλα, όταν το 1896 πρότεινε τον ασύρματο που είχε κατασκευάσει για επικοινωνία με Αρειανούς. Πέρασαν 60 χρόνια από τότε, ώστε να χρηματοδοτηθεί το πρώτο, πρόγραμμα SETI. Το 1957 κατασκευάστηκε, από το Πανεπιστήμιο του Οχάιο το ραδιοτηλεσκόπιο «Big Ear» (Μεγάλο Αυτί) προκειμένου να εντοπίσει πιθανά σήματα εξωγήινων πολιτισμών.\nΤην ίδια περίοδο οι Σοβιετικοί εκδήλωσαν ενδιαφέρον για το SETI, κατασκευάζοντας πανκατευθυντικές κεραίες. Παράλληλα σε διάφορα πανεπιστήμια και ερευνητικά κέντρα σε όλο τον κόσμο άρχισαν να δημιουργούνται αντίστοιχα προγράμματα.\nΕίκοσι σχεδόν χρόνια μετά την κατασκευή του, το 1977, το Big Ear, ανίχνευσε ένα ιδιόμορφο ισχυρό σήμα. Τα χαρακτηριστικά έδειχναν ότι πρόκειται για σήμα-μήνυμα με εξωγήινη προέλευση, που ονομάστηκε «Ουάου!» Καταγράφηκε μόνο μια φορά και δεν εντοπίστηκε ξανά ποτέ.\nΤο 1984 ο Καρλ Σαγκάν (Carl Sagan), σε συνεργασία με άλλους σημαντικούς ερευνητές ίδρυσαν το ίδρυμα με όνομα SETI. Πρόκειται για ένα από τα σημαντικότερα ερευνητικά κέντρα παγκοσμίως, σε συνεργασία με άλλα ερευνητικά κέντρα του διαστήματος σε όλο τον κόσμο. Σκοπός των προγραμμάτων, που τρέχουν στο SETI, είναι η έρευνα, η κατανόηση και η εξήγηση της προέλευσης της ζωής στο σύμπαν, καθώς και η εξέλιξη της νοημοσύνης.\nΠρόσφατα, το 2019, στο μεγαλύτερο ραδιοτηλεσκόπιο που κατασκευάστηκε ως τώρα, με το όνομα Fast, στην Κίνα, ανιχνεύθηκε για τρίτη φορά, μετά το 2012 και το 2015, το σήμα FRB 121102. Προέρχεται από έναν νάνο γαλαξία, που απέχει τρία δισεκατομμύρια έτη φωτός από τη Γη. Οι εκπομπές FRB είναι σπάνιες, πληρούν τις προϋποθέσεις να είναι τεχνητά σήματα, ωστόσο η επιστημονική κοινότητα αδυνατεί προς το παρόν να προσδιορίσει το είδος της πηγής.\nΗ πρόσφατη τεχνολογική εξέλιξη συνεχίζεται με τις συστοιχίες ραδιοτηλεσκόπιων ισχυρής διακριτικής ικανότητας ανίχνευσης. Μετά από 120 περίπου χρόνια ύστερα από τις αρχικά απλοϊκές απόπειρες, η επιστημονική κοινότητα πλέον θεωρεί ότι κατά πάσα πιθανότητα δεν είμαστε μόνοι και αντιμετωπίζει με μεγάλη ένταση την ανίχνευση εξωγήινης παρουσίας πολιτισμών στο σύμπαν.\nΜολονότι αναπτύσσονται διαρκώς προγράμματα, αφιερώνονται σημαντικοί πόροι οικονομικού και ανθρώπινου δυναμικού με τα πεδία ανίχνευσης να διευρύνονται με γεωμετρική πρόοδο, ακόμα δεν έχει εντοπιστεί τίποτε. Παρ’ όλη την πρόοδο, δεν επαρκούν ακόμη οι πόροι για εξαντλητική αναζήτηση, ούτε καν του δικού μας γαλαξία. Εν τούτοις, αν τελικά, διατηρηθούν τα αποτελέσματα της ραδιοφωνικής σιγής, αυτό δεν αποτελεί τεκμήριο που αποκλείει την ύπαρξη εξωγήινων πολιτισμών. Σημαίνει πιθανώς ότι οι «άλλοι», δεν επικοινωνούν με ραδιοκύματα.\nΠροσπάθεια επικοινωνίας γίνεται εκτός από την ανίχνευση και με εκπομπές σημάτων. Η πρώτη απόπειρα έγινε με τα διαστημικά σκάφη Pioneer10 και Pioneer11, τα οποία αφού ολοκλήρωσαν την αποστολή τους, αφέθηκαν ελεύθερα να κινούνται προς το μακρινό διάστημα με ενσωματωμένη πάνω τους από μια χρυσή πλάκα με μηνύματα για όποιον τα εντοπίσει. Το 1974 σε τελετή για την τεχνική αναβάθμιση του ραδιοτηλεσκόπιου Αρεσίμπο στο Πόρτο Ρίκο, εκπέμφθηκε το πρώτο ραδιομήνυμα προς το διάστημα. Η εκπομπή έγινε μια και μοναδική φορά και διήρκεσε τρία λεπτά της ώρας με στόχο το σμήνος αστέρων Μ13, που απέχει 25.000 έτη φωτός. Το σήμα σχεδιάστηκε από τον Ντρέικ σε συνεργασία με τον Καρλ Σαγκάν και άλλους, ώστε να περιέχει πληροφορίες σχετικές με την ανθρωπότητα. Για να φτάσει στον προορισμό του, θα περάσουν περίπου 25.000 χρόνια και αν απαντήσουν, μετά από άλλα 25.000 χρόνια περίπου, περιμένουμε την άφιξη της απάντησής τους. Έτσι, το μήνυμα αντιμετωπίζεται περισσότερο ως επίδειξη της τότε τεχνολογίας, παρά ως απόπειρα για επικοινωνίας με εξωγήινους πολιτισμούς.\nΑπό τότε μέχρι σήμερα έχουν γίνει πάρα πολλές εκπομπές σημάτων με πρόσφατη (2018) την εκπομπή του ινστιτούτου ΜΕΤΙ. Πρόκειται για ένα διαρκές σήμα που θα εκπέμπεται προς τον πλανήτη του πιο κοντινού μας άστρου, του Εγγύτατου (Proxima) του Κενταύρου, που απέχει 4,22 χρόνια φωτός.\nΗ ως τώρα αδυναμία επαφής με εξωγήινους πολιτισμούς έχει διάφορες πιθανές αιτίες, όπως να μην υπάρχουν, ή να είναι εξαιρετικά σπάνιοι, ή να μην έχουν εξελιχθεί ώστε να επικοινωνούν ή ακόμη και να έχουν χαθεί ή να έχουν περάσει σε άλλα, ανώτερα στάδια εξέλιξης.\nΕνδεχόμενο είναι, επίσης, ότι η μορφή της εξωγήινης ζωής διαφέρει εντελώς από την δική μας όπως επιβεβαιώνεται από τη NASA, όπου αναπτύχθηκε η δομή «hachimoji» αντίστοιχη με το DNA, η οποία μπορεί να παράξει μορφές ζωής, τις οποίες δεν έχουμε φανταστεί ακόμα. Χρειάζεται να επανεξεταστεί τι πραγματικά ψάχνουμε, όταν αναζητούμε άλλες μορφές ζωής.\nΕίναι γεγονός ότι δε γνωρίζουμε ακριβώς ποιά είναι τα όρια μεταξύ υλικής και ενεργειακής υπόστασης, όπως επίσης δε γνωρίζουμε αν υπάρχουν άλλες εκδηλώσεις της φύσης που δεν έχουμε ακόμη ανιχνεύσει. Δε γνωρίζουμε πώς λειτουργεί η συνείδηση μα ούτε και τι είναι ακριβώς η ζωή. Δεν μπορούμε να βγάλουμε βέβαια συμπεράσματα ακόμη και για την «υλικότητα» -όπως νοούμε σήμερα την υλικότητα- άλλων εξωπλανητικών οντοτήτων. Άλλωστε, σε όλες τις θρησκείες και παραδόσεις είναι δεδομένη η ύπαρξη οντοτήτων που δεν έχουν υλικό φορέα.\nΥπάρχει η πεποίθηση, σε διάφορους κύκλους ερευνητών, ότι ήδη έχουν γίνει επαφές με εξωγήινους πολιτισμούς, ακόμη και στην αρχαιότητα. Σε αυτό το πλαίσιο θεωρούν ότι υπάρχει αποσιώπηση του γεγονότος από τις αρχές, αλλά και από τους εξωγήινους επισκέπτες.\nΥπάρχουν πλήθος στοιχεία αρχαιολογικής, μυθολογικής και ανθρωπολογικής προέλευσης από αρχαίες παραδόσεις που είναι δυνατόν να ερμηνευθούν ως επαφή εξωγήινων με λαούς σε όλα τα μήκη και πλάτη της γης. Με συγκριτική μελέτη διαπιστώνει κανείς ότι υπάρχουν αναμφισβήτητες ομοιότητες θεών, ημιθέων και ηρώων από κάποιες μυθολογίες, που αναφέρονται ότι ήρθαν ως επισκέπτες από τον ουρανό. Κυρίως οι αναφορές αφορούν επισκέψεις από το πλανητικό σύστημα του Σείριου και από τον πλανήτη Αφροδίτη. Ο σκοπός των επισκέψεων συνήθως αναφέρεται ως εκπολιτιστικός και υποστηρικτικός για την επιτάχυνση της εξέλιξης του ανθρώπινου είδους. Σε αυτή την περίπτωση οι εξωγήινοι φέρνουν τις τέχνες, τις επιστήμες και τα γράμματα, τη φωτιά, την αστρονομία, την καλλιέργεια της γης και άλλες γνώσεις.\nΑξίζει να αναφερθούν κάποια χαρακτηριστικά παραδείγματα όπως είναι, ο Οάννες της βαβυλωνιακής μυθολογίας που λέγεται ότι ήρθε από τον Σείριο. Κατοικούσε στον Περσικό κόλπο και είχε μισό σώμα ψαριού και μισό ανθρώπου. Την ημέρα έβγαινε από το νερό και δίδασκε τους ανθρώπους τη γραφή, τις τέχνες και τις διάφορες επιστήμες, ενώ τη νύχτα ξαναγύριζε στη θάλασσα.\nΙδιαίτερη ομοιότητα παρουσιάζει η φυλή Ντόγκον που πέρα από τις ανεξήγητα ακριβείς αστρονομικές γνώσεις της μυθολογίας τους, λατρεύουν τους Νόμμο οι οποίοι είναι θεότητες που σε απεικονίσεις της φυλής αναπαρασταίνονται ως αμφίβια, ερμαφρόδιτα και ιχθυόμορφα όντα, όμοια με τον Οάννες. Οι Νόμμο αναφέρονται ως Κύριοι του Νερού, Επιτηρητές, Οδηγοί και Διδάσκαλοι που σύμφωνα με τους Ντόγκον ήταν εκπολιτιστές και ήρθαν από τον Σείριο πριν χιλιάδες χρόνια με ένα παράξενο όχημα.\nΤέτοιες μυθολογικές ενδείξεις προς το παρόν δεν μπορούν να επιβεβαιωθούν επιστημονικά. Παρόλα αυτά αποτελούν ένδειξη ότι από τα πανάρχαια χρόνια οι άνθρωποι είχαν την πεποίθηση πως η προέλευση της ζωής μπορεί να είναι εξωγήινη.\nΣτην εσωτερική παράδοση θεωρείται δεδομένο ότι υπάρχουν επιδράσεις από άλλα αστρικά συστήματα, μέσω πνευματικών ωθήσεων και ενεργειακής σύνδεσης. Άλλοτε αυτές οι εκπομπές φθάνουν στο υποσυνείδητο ευαίσθητων δεκτών και στη συνέχεια εκφράζονται με δράση στην καθημερινότητα, που βοηθά το εξελικτικό σχέδιο της ανθρωπότητας. Με κατάλληλες τεχνικές μπορεί κάποιος να επιχειρήσει συνειδητά να αφουγκραστεί τις κοσμικές ωθήσεις. Η συνείδηση, δίχως το βάρος και την αδράνεια του υλικού φορέα, μπορεί να ταξιδέψει σε όποιο μέρος του Κόσμου επιθυμεί, αρκεί να έχει την κατάλληλη έφεση, προστασία και εκπαίδευση.\n«Ταξιδεύουμε άφοβα σε απομακρυσμένους κόσμους και συγκεντρώνουμε πολλές γνώσεις. Οι δύσκολες\nσυνθήκες που επικρατούν στις ατμόσφαιρες των πλανητών επηρεάζουν την καρδιά του ταξιδιώτη.\nΗ αδελφή Ουρουσβάτι γνωρίζει την αίσθηση αυτών των μακρινών πτήσεων. Γνωρίζει πόσο ιδιαίτερα\nδύσκολο είναι συναισθηματικά για το λεπτό σώμα να επιστρέψει στη γη.\nΥπάρχουν πάντα επιπλοκές και χρειάζεται εξαιρετικό θάρρος κατά τη διάρκεια αυτών των εμπειριών.\nΘα πρέπει να συμβουλευτείτε τα αρχεία μας για αυτές τις μακρινές πτήσεις, τότε θα αναγνωρίσετε τον\nβαθμό τόλμης που απαιτούν.»\n'Αγκνι Γιόγκα: Υπεργήινο - Η Εσωτερική Ζωή\nΜπορούν όλα αυτά να αποκλειστούν; Δε γνωρίζουμε με τη συμβατική γνώση ακριβώς ποια είναι η ψυχική ενέργεια, ποια είναι η ενεργειακή υπόσταση που χαρακτηρίζεται ως πνευματική, τι είναι η τηλεπαθητική σύνδεση. Γνωρίζουμε μόνο ένα μικρό ποσοστό της ύλης και της ενέργειας που αποτελούν το σύμπαν ή των νόμων που το διέπουν. Γνωρίζουμε, όμως, με βεβαιότητα ότι όλο αυτό το κοσμικό οικοδόμημα κάποτε είχε κοινή αφετηρία και ότι ο αληθέστερος χαρακτηρισμός για το σύμπαν είναι ότι όλα όσα περιέχει είναι ένα και αλληλοσυνδέονται. Ευφάνταστα, λογοτεχνικά αυτό το γεγονός αποδίδεται από τη φράση: «Είμαστε όλοι αστρόσκονη και θα ξαναγυρίσουμε στα άστρα». Αυτή είναι η στερεή γνώση μας για τον Κόσμο. Ωστόσο, η αντίληψή μας περιορίζεται, καθώς διαμορφώνεται από τα γήινα βιώματα. Με αυτή την περιορισμένη αντίληψη προσεγγίζουμε και βιώνουμε τον χωρόχρονο. Ο χώρος και ο χρόνος πιθανό να έχουν εντελώς διαφορετικές ιδιότητες από αυτές που τούς αποδίδουμε και οι χωροχρονικοί περιορισμοί ενδέχεται να είναι απλώς και μόνο μια πλάνη.\nΣτη σύγχρονη εποχή, πέρα από τις ανθρωπολογικές παραδόσεις που μας συνδέουν με το παρελθόν, υπάρχει πλήθος αναφορών από όλα τα μέρη του πλανήτη, για επαφές ανθρώπων με εξωγήινες παρουσίες ή μαρτυρίες για αγνώστου ταυτότητας όντα ή αντικείμενα. Πολλές έχουν αποδειχθεί ψευδείς. Όμως δεν μπορεί να τεκμηριωθεί κάθε μαρτυρία ως ψευδής. Το πλήθος των ερευνητών που αρχειοθετούν τις αναφορές για υποψήφιες επαφές είναι μεγάλο. Ένας από τους πιο δημοφιλείς ερευνητές και συγγραφείς σε αυτό τον τομέα είναι ο Έριχ Φον Ντένικεν (Erich von Däniken), που θέτει στα βιβλία του δύσκολα ερωτήματα για να απαντηθούν με την ιστορική γνώση και την κοινή λογική. Καμία επιστημονική ή θεσμική επιβεβαίωση δεν έχει δει ακόμη το φως της δημοσιότητας. Πολλές είναι οι ερμηνείες που δίνονται για το μυστήριο που καλύπτει την υπόθεση των επαφών: πρόκειται για συνωμοσίες, είναι κρυφά στρατιωτικά πειράματα, δεν είναι έτοιμη η κοινή γνώμη να αποδεχθεί τις συνέπειες της επαφής μας με έναν άλλο εξωγήινο πολιτισμό, είναι φανταστικές μαρτυρίες, και άλλες πολλές.\nΗ Γη: Παρόν και Μέλλον\nΗ τεxνολογία του ανθρώπινου είδους έχει φτάσει σε τέτοιο βαθμό εξέλιξης ώστε να προετοιμάζεται για τον εποικισμό του διαστήματος. Η Γη μπορεί να γίνει μια εστία, μια εξέδρα στο Διάστημα, πάνω στην οποία αναπτύσσονται νέες τεχνολογίες και επιστήμες και κυρίως μια ανθρωπότητα με διευρυμένη συνείδηση και στόχο την ευημερία όλων των ανθρώπων, την αρμονική τους συνύπαρξη με όλα τα όντα του πλανήτη και την αναζήτηση της αλήθειας για τον Κόσμο.\nΟ άνθρωπος με την τεχνολογία που διαθέτει μπορεί να φτιάξει μηχανές με τεχνητή νοημοσύνη. Μηχανές κατασκευασμένες από κυκλώματα πυριτίου, μέταλλα και άλλα τεχνητά υλικά. Επιπλέον, με εργαλείο τη βιοτεχνολογία είναι δυνατόν να εντάξει και οργανικά υλικά και μέλη, ίσως και έμβια τεχνητά όντα που θα εποικήσουν με διαστημόπλοια απομακρυσμένες περιοχές από τη μητρική Γη. Αυτές οι μηχανές θα μπορούν να αναπαράγουν αντίγραφά τους για διάφορες εργασίες. Ίσως σε αυτές τις αποικίες κάποτε λησμονηθεί η ανάμνηση της γήινης προέλευσης και διατηρηθεί στη μνήμη μόνο σαν μύθος. Ίσως αναπτυχθεί εκεί ένα είδος διάνοιας που μοιάζει με αυτό που λέμε συνείδηση. Αν αυτά τα όντα αναρωτηθούν για την προέλευσή τους, θα φανταστούν τον άνθρωπο που αρχικά τα κατασκεύασε ως θεό. Μήπως κάτι ανάλογο ισχύει με τη ζωή πάνω στη Γη; Κατ’ αναλογία, μήπως το DNA είναι προγραμματισμένο από έναν άλλο, ανώτερο μητρικό πολιτισμό και εμείς είμαστε απλώς μια αποικία του με κάποιο μικρότερο βαθμό εξέλιξης;\nΊσως κάποτε βρεθούμε σε θέση να γνωρίζουμε για άλλα σύμπαντα που εκτείνονται πίσω από τις μαύρες τρύπες. Ίσως βρεθούμε σε θέση να προσεγγίζουμε επιπλέον διαστάσεις και πιθανώς θα ανακαλύψουμε τον τρόπο να σπάσουμε τους περιορισμούς του χώρου και του χρόνου και να επικοινωνήσουμε με οντότητες που κατοικούν πέρα από τα όρια από τα οποία περιορίζεται σήμερα η αντίληψή μας. Όμως την εποχή που διανύουμε, είμαστε επιστημονικά και εμπειρικά βέβαιο, ότι από όλα τα ουράνια σώματα που ταξιδεύουν στο σύμπαν, ένα είναι πανέμορφο και γεμάτο ζωή. Η Γη.\nΟ σεβασμός της μάνας Γης είναι κάτι που περνάει από το χέρι μας και οφείλουμε εμπράκτως να τής τον αποδώσουμε. Με εξέδρα απογείωσης τον μητρικό μας πλανήτη, ας εκτοξεύσουμε την συνείδησή μας, να ταξιδέψει σε όλα τα πέρατα του Κόσμου. Ας ανοίξουμε κάθε αντένα, συνειδησιακή ή υλική, για να αφουγκραστούμε τη ζωή όπως εκπέμπει από κάθε γωνιά του άπειρου σύμπαντος.\n The Space Academy: Every Black Hole Contains Another Universe – Equations Predict Ανακτήθηκε Σεπτ. 2019\n The Space Academy: Astronomers Admit: We Were Wrong—100 Billion Habitable Earth-Like Planets In Our\nGalaxy Alone, Ανακτήθηκε Σεπτ. 2019.\n Βικιπαίδεια : Χρονολόγιο του μακρινού μέλλοντος, Ανακτήθηκε Σεπτ. 2019.\n Dailygalaxy: Η υπόθεση εξωγήινων χταποδιών, Ανακτήθηκε Σεπτ. 2019.\n The Space Academy: New Research Claims Octopuses Came From Space, Ανακτήθηκε Σεπτ. 2019.\n Νew York Times: NASA Rover on Mars Detects Puff of Gas That Hints at Possibility of Life, Ανακτήθηκε Σεπτ. 2019.\n Από το 2007 ως τώρα έχουν καταγραφεί κάποιες δεκάδες παρόμοιες εκπομπές\n Την τρίτη επανάληψη ιδιόμορφου μηνύματος λαμβάνει κινέζικο ραδιοτηλεσκόπιο, Ανακτήθηκε Σεπτ. 2019.\n In(telligent) Deep Analysis: Η ΝASA βρήκε νέο DNA για την αναζήτηση εξωγήινης ζωής, Ανακτήθηκε Σεπτ. 2019.\n Science Friday: Relearning The Star Stories Of Indigenous Peoples, Ανακτήθηκε Σεπτ. 2019\n LIFO: Διονύσης Σιμόπουλος, Είμαστε αστρόσκονη και θα γυρίσουμε στα άστρα, Ανακτήθηκε Σεπτ. 2019.\n Time: Navy Confirms Existence of 'Unidentified' Flying Objects Seen in Leaked Footage, Ανακτήθηκε Σεπτ. 2019.\n Οι Μαύρες Τρύπες, Πύλες σε Άλλα Σύμπαντα, Ανακτήθηκε Σεπτ. 2019.\n• Κ. Γαβρίλης, Μ. Μεταξά, Π. Νιάρχος, Κ. Παπαμιχάλης, Στοιχεία Αστρονομίας & Διαστημικής, Β' Τάξη Γενικού\nΛυκείου, Αθήνα, Υ.Ε.Π.Θ, Π.Ι.\n• Τεμπλ Ρόμπερτ, Ο Άγνωστος Σείριος, Ωρόρα, Αθήνα, Δεκέμβριος 1976.\n• Erich von Däniken, Chariots of the Gods? Unsolved Mysteries of the Past, Putnam, New York, 1968.\n• Stephen Hawking, Σύντομες Απαντήσεις στα Μεγάλα Ερωτήματα, Πατάκης, Αθήνα 2018.\n• «Launching the Alien Debates (part 1 of 7)». Astrobiology Magazine. NASA. 8 December 2006. Ανακτήθηκε\nστις 5 May 2014.\n• Βικιπαίδεια: Παράδοξο του Φέρμι, Ανακτήθηκε Σεπτ. 2019.\n• Βικιπαίδεια: Εξίσωση του Ντέικ, Ανακτήθηκε Σεπτ. 2019.\n• huffpost: «Μόνοι στον χώρο» δεν σημαίνει και «μόνοι στον χρόνο»: Ο αστροφυσικός Νίκος Πράντζος μας μιλά\nγια εξωγήινους πολιτισμούς και τη «Μεγάλη Σιωπή», Ανακτήθηκε Σεπτ. 2019.\n• ethnos.gr: Δρ. Σταμάτης Κριμιζής: Είμαστε μόνοι στο σύμπαν; Ανακτήθηκε Σεπτ. 2019.\n• Naftemporiki.gr: Αποστολή Dragonfly: Αναζήτηση ιχνών εξωγήινης ζωής στον Τιτάνα από τη NASA. Ανακτήθηκε\n• Wikipedia: Intelligent design Ανακτήθηκε Σεπτ. 2019.\n• ScienceAlert: Here's Why The Idea of Alien Life Now Seems Inevitable And Possibly Imminent Ανακτήθηκε Σεπτ. 2019.\n• https://www.seti.org/ Ανακτήθηκε Σεπτ. 2019.\n• https://setiathome.berkeley.edu/ Ανακτήθηκε Σεπτ. 2019.\n• tovima.gr: Science: Νέα ευρήματα στον Αρη – Τι ανίχνευσε το Curiosity Ανακτήθηκε Σεπτ. 2019.\n• iefimerida.gr: Επικεφαλής της NASA: Είμαστε κοντά στον εντοπισμό εξωγήινης ζωής Ανακτήθηκε Σεπτ. 2019.


ΤΡΙΤΗΣ. ETOΣ 60ό Ενα τριήμερο και μια γιορτή πολιτισμού και όχι μόνο. «Εχουν φως τώρα τα όνειρά μου», τραγουδά η νεολαία - PDF\nΤΡΙΤΗΣ. ETOΣ 60ό Ενα τριήμερο και μια γιορτή πολιτισμού και όχι μόνο. «Εχουν φως τώρα τα όνειρά μου», τραγουδά η νεολαία\nDownload "ΤΡΙΤΗΣ. ETOΣ 60ό www.haravgi.com.cy. Ενα τριήμερο και μια γιορτή πολιτισμού και όχι μόνο. «Εχουν φως τώρα τα όνειρά μου», τραγουδά η νεολαία"\n1 ΤΡΙΤΗΣ ΑΡ. ΦΥΛΛΟΥ ΤΙΜΗ 1.00 ETOΣ 60ό ΤΡΙΤΗ 7 ΙΟΥΛΙΟΥ 2015 ΑΘΛΗΤΙΣΜΟΣ ΟΙΚΟΝΟΜΙΑ ΚΟΙΝΩΝΙΑ ΔΙΕΘΝΗ Η Ομόνοια απέναντι στην Ντιναμό πρέπει να κάνει το καθήκον της ΣΕΛ. 17 Στην Ολομέλεια της Πέμπτης οι τροποποιήσεις για το ΕΕΕ ΣΕΛ. 11 Οι εργαζόμενοι στα λιμάνια καταγγέλλουν τον Υπουργό ΣΕΛ. 10 Σενάρια εισβολής της Τουρκίας στη Συρία, ενισχύσεις στα σύνορα ΣΕΛ. 25 ΣΚΛΗΡΕΣ ΜΑΧΕΣ αναμένουν και πάλι τον Τσίπρα Ερωτήματα για τους ηγέτες των δύο κοινοτήτων ετοιμάζουν Μαυρογιάννης - Ναμί ΣΕΛ. 7 Εντολή σχηματισμού «κυβέρνησης» στον Ομέρ Καλιοντζού έδωσε ο Μουσταφά Ακιντζί ΣΕΛ. 6 Πολιτικό σεισμό σε όλη την Ευρώπη προκάλεσε το «όχι» των Ελλήνων στις προτάσεις των δανειστών. Ειδική Σύνοδος Κορυφής της ΕΕ με θέμα τις εξελίξεις στην Ελλάδα πραγματοποιείται σήμερα, ενώ θα προηγηθεί σύνοδος του Γιούρογκρουπ νωρίτερα. Μαραθώνιος διαβουλεύσεων ήταν η χθεσινή ημέρα για τον Α. Τσίπρα. Τις προτάσεις του αναμένουν σήμερα οι Ευρωπαίοι, διαμηνύει η Ανγκελα Μέρκελ. ΣΕΛ. 3 Η ΑΡΙΣΤΕΡΑ ΛΕΙΤΟΥΡΓΕΙ ΣΥΛΛΟΓΙΚΑ ΛΕΕΙ Ο ΒΑΡΟΥΦΑΚΗΣ Διαδραμάτισε πρωταγωνιστικό ρόλο στη διαπραγμάτευση και έγινε «κόκκινο πανί» για Σόιμπλε, Ντάισελμπλουμ κ.ά. Χθες, ο Βαρουφάκης αιφνιδίασε με την υποβολή παραίτησης, αλλά επιμένει πως «η μοναδική είδηση που μετράει είναι το μεγάλο όχι του ελληνικού λαού και ο τρόπος που θα ενισχύσει τον Αλέξη Τσίπρα στη διαπραγμάτευση». Καλωσόρισε θερμά τον διάδοχό του, Ευκλείδη Τσακαλώτο. ΣΕΛ. 3 Κενά στην ψυχολογική στήριξη ασθενών με προχωρημένο καρκίνο μαστού αποκαλύπτει έρευνα ΣΕΛ. 8 Αλλάζει η μοριοδότηση για το σύστημα διορισμών. Σήμερα το θέμα των μεταβατικών περιόδων ΣΕΛ. 12 Στην Ολομέλεια για ψήφιση οδηγείται την Πέμπτη το νομοσχέδιο για την πολιτική συμβίωση ΣΕΛ. 12 ΑΥΛΑΙΑ ΣΗΜΕΡΑ ΓΙΑ ΤΟ ΦΕΣΤΙΒΑΛ ΕΔΟΝ Το 28ο Παγκύπριο Φεστιβάλ Νεολαίας και Φοιτητών της ΕΔΟΝ ανοίγει σήμερα αυλαία στην Πύλη Αμμοχώστου, στη Λευκωσία, στις 8:30 μ.μ. Η Κεντρική Εξέδρα φιλοξενεί σε μια μοναδική συναυλία τους Γιάννη Κότσιρα και Λαυρέντη Μαχαιρίτσα. ΣΕΛ. 12 Ενα τριήμερο και μια γιορτή πολιτισμού και όχι μόνο «Εχουν φως τώρα τα όνειρά μου», τραγουδά η νεολαία Συζητήσεις στη Διεθνούπολη, ρεμπέτικο τραγούδι\n2 2 ΤΡΙΤΗ 7 ΙΟΥΛΙΟΥ 2015 ΕΔΩ ΚΙ ΑΛΛΟΥ Να σεβαστούν την ετυμηγορία του της σύνταξης Το όχι του λαού έχει και μια ιστορική βαρύτητα για το μέλλον της Ευρώπης Ο ελληνικός λαός μίλησε! Είπε ένα βροντερό ΟΧΙ στον αυταρχισμό των δανειστών, στους εκβιασμούς και τις απειλές. Ζήτησε να σεβαστούν τη δημοκρατία και το δικαίωμά του να αποφασίζει για το μέλλον του. Ζήτησε από την Ευρώπη και την Ευρωζώνη, από τους κυρίαρχους κύκλους των Βρυξελλών ν αλλάξει ρότα η Ευρωπαϊκή Ενωση, να βάλει στο κέντρο της πολιτικής της τη δημοκρατία και στο κέντρο της δημοσιονομικής της πολιτικής τον άνθρωπο, τον Ευρωπαίο πολίτη. Να απολογηθεί για τη σκέψη της και μόνο όπως εκφράστηκε από τον κ. Σουλτς να παραμεριστεί η εκλεγμένη κυβέρνηση και να αντικατασταθεί από τεχνοκράτες-τραπεζίτες! Να γεφυρώσει το τεράστιο χάσμα που χωρίζει τους θεσμούς της ΕΕ με τους λαούς της Ευρώπης. Αυτό το μάθημα δημοκρατίας και αξιοπρέπειας που έδωσε ο ελληνικός λαός με τη συμπαράσταση όλων των λαών της Ευρώπης -από την Ιρλανδία μέχρι την Ιταλία και από τη Βαρκελώνη μέχρι το Βερολίνο- δεν μπορεί να πάει χαμένο. Για όσους θέλουν μια άλλη Ευρώπη, μια Ευρώπη των λαών οφείλουν ν ακούσουν τη φωνή του ελληνικού λαού που θέλει να σεβαστούν την ετυμηγορία του. Και η ετυμηγορία του δεν είναι άλλη από μια λύση βιώσιμη μέσα από την αναδιάρθρωση του χρέους. Τα βάρη της κρίσης να μοιραστούν όσο γίνεται πιο κοινωνικά δίκαια. Να επωμιστούν τα βάρη οι έχοντες και οι κατέχοντες, όχι οι μη έχοντες. Να δώσουν στον ελληνικό λαό αυτό που δικαιούται, τέλος πάντων. Την αξιοπρέπεια. Αν θα πρέπει να κάνει αναδιαρθρώσεις να τις κάνει όπως ορίζει ο ίδιος -με το κύριο βάρος όχι στους συνταξιούχους και τους ανέργους αλλά σ αυτούς τους... σάκηδες και τους ρουβάδες που φοροδιαφεύγουν συστηματικά και προκλητικά. Το όχι του λαού έχει και μια ιστορική βαρύτητα για το μέλλον της Ευρώπης και το έχουμε προαναφέρει. Αφορά τα ελλείμματα δημοκρατίας. Αυτός ο άτυπος μηχανισμός του Γιούρογκρουπ πρέπει να θεσμοθετηθεί και η λειτουργία του να εκδημοκρατικοποιηθεί. Επιτέλους, δεν είναι δημοκρατία, να πετά έξω όποιον διαφωνεί μαζί του! Από την πλευρά της η ελληνική κυβέρνηση έχει μπροστά της δύσκολη αποστολή να εκπληρώσει: από τη μια να διαχειριστεί το όχι του ελληνικού λαού και να το μετουσιώσει σε μια συμφωνία που θα περιλαμβάνει ρήτρες για την αναδιάρθρωση του χρέους και χρηματοδότηση της ανάπτυξης. Πρέπει να απαντήσει στο ψευδοδίλημμα για δραχμή ή ευρώ, όχι γιατί το ζητά η αντιπολίτευση και ο λαϊκισμός του Σαμαρά, αλλά γιατί πρέπει οι λειτουργίες της οικονομίας να μπουν σε ράγες σταθερότητας. Από την άλλη να δώσει ελπίδα σε όλους τους λαούς της Ευρώπης... ξένος τύπος Κρίσιμη στιγμή για την Ευρώπη μετά το ελληνικό όχι EL PAIS, ΙΣΠΑΝΙΑ Το ΟΧΙ του Δία Liberation, ΓΑΛΛΙΑ Μεταρρυθμίσεις ή GREXIT ΤΑ ΝΕΑ, ΕΛΛΑΔΑ πρόσωπα & γεγονότα Ωράρια Συνέχεια στο Ανώτατο στις 5 Οκτωβρίου Στις 5 Οκτωβρίου συνεχίζεται ενώπιον της Ολομέλειας του Ανωτάτου Δικαστηρίου, η υπόθεση με τις αναφορές του Προέδρου Αναστασιάδη ενάντια στο νόμο τον οποίο ψήφισε η Βουλή σε σχέση με τα ωράρια στα καταστήματα. Στη χθεσινή εμφάνιση ενώπιον της Ολομέλειας δόθηκαν οδηγίες για την καταχώρηση γραπτών αγορεύσεων των δύο πλευρών. σαν σήμερα 1456 Η Γαλλίδα ηρωίδα Ζαν ντ Αρκ αθωώνεται από την Καθολική Εκκλησία, 25 χρόνια μετά το ρίξιμό της στην πυρά ως αιρετική και μάγισσα Πεθαίνει ο Ανρί Νεστλέ, Γερμανοελβετός επιχειρηματίας Γεννιέται ο Βλαντιμίρ Μαγιακόφσκι, Ρώσος Σοβιετικός ποιητής Ο Ελ. Βενιζέλος και ο Ι. Ινονού, με κοινή δήλωσή τους, ανακοινώνουν ότι επήλθε συμφωνία εφ όλων των εκκρεμών ζητημάτων μεταξύ Ελλάδας και Τουρκίας Γεννιέται ο Νίκος Ξυλούρης, Κρητικός μουσικός Ο ιαπωνικός στρατός εισβάλλει στην Κίνα Υπόθεση Ρόζγουελ στο Νέο Μεξικό των ΗΠΑ. Θεωρίες περί UFO που συνετρίβη Πεθαίνει η Βίβιαν Λι, Βρετανίδα ηθοποιός Τρομοκρατικές επίθεσεις σε μετρό και λεωφορείο του Λονδίνου με 54 νεκρούς. εορτολόγιο ΤΡΙΤΗ 7 ΙΟΥΛΙΟΥ 2015 ΣΗΜΕΡΑ Κυριακής μεγαλ., Θωμά εν Μαλεώ, Περιγγρίνου, Ευαγγέλου ΑΥΡΙΟ Προκοπίου μεγ. & Θεοδοσίας μητρός, Θεοφίλου οσ., Αναστασίου νεομ. Δημοτικά σχολεία Στις 9 Σεπτεμβρίου οι δάσκαλοι, στις 14 οι μαθητές Τη Δευτέρα 9 Σεπτεμβρίου 2015 θα παρουσιαστούν στα σχολεία για ανάληψη καθηκόντων οι δάσκαλοι, οι νηπιαγωγοί και οι ειδικοί εκπαιδευτικοί. Αντίθετα, οι μαθητές των Δημοτικών και των Ειδικών Σχολείων θα παρουσιαστούν τη Δευτέρα 14 Σεπτεμβρίου για να κατανεμηθούν σε τάξεις/τμήματα ή ομάδες, αντίστοιχα, να πάρουν τα βιβλία τους και να αρχίσουν κανονικά τα μαθήματά τους. ο καιρός ΠΑΦΟΣ 29 ΛΕΜΕΣΟΣ 30 Διαρροή νερού Κλειστή, χθες, η λεωφόρος Μουσείου Μεγάλη διαρροή νερού παρατηρήθηκε λίγο πριν τις 4, χθες, σε Κεντρικό Αγωγό του Συμβουλίου Υδατοπρομήθειας στη Λεωφόρο Μουσείου, στη Λευκωσία. Το Συμβούλιο Υδατοπρομήθειας ανταποκρίθηκε άμεσα για αποκατάσταση της βλάβης. Η λεωφ. Μουσείου παρέμεινε κλειστή χθες και προτρέπονται οι οδηγοί να είναι προσεκτικοί και αν είναι δυνατόν να αποφεύγουν το σημείο αυτό και σήμερα το πρωί. ΛΕΥΚΩΣΙΑ 32 ΛΑΡΝΑΚΑ 30 ΑΜΜΟΧΩΣΤΟΣ 30 Σήμερα ο καιρός θα είναι κυρίως αίθριος. Οι άνεμοι θα πνέουν το πρωί κυρίως νοτιοανατολικοί ως νοτιοδυτικοί, ασθενείς, 3 Μποφόρ για να καταστούν μετά το μεσημέρι νοτιοδυτικοί ως βορειοδυτικοί, μέτριοι και παροδικά τοπικά μέχρι ισχυροί, 4 με 5 Μποφόρ. Η θάλασσα θα είναι λίγο ταραγμένη. Η θερμοκρασία θα ανέλθει στους 36 βαθμούς στο εσωτερικό, στους 32 στα ανατολικά παράλια, στους 30 στα νότια παράλια, γύρω στους 29 στα υπόλοιπα παράλια και στους 27 βαθμούς στα ψηλότερα ορεινά. IΔΙΟΚΤΗΣΙΑ: Eκδοτική εταιρεία «THΛEΓPAΦOΣ» Διευθύντρια: ΕΛΕΝΗ ΜΑΥΡΟΥ Αν. αρχισυντάκτριες: ΝΙΚΗ ΚΟΥΛΕΡΜΟΥ - ΜΑΡΙΑ ΠΑΠΑΛΑΖΑΡΟΥ ΦΡΑΓΚΟΥ Eδρα: Λεωφόρος Λάρνακας 7, Γρ. 401, 2101 Αγλαντζιά - Τ.Θ , 2150 Αγλαντζιά Tηλ. Σύνταξης: Fax Σύνταξης: Τηλ. Aθλητικού Tμήματος: Tηλ. Διαφημίσεων: Fax Διαφημίσεων: Γραφεία Eπαρχιών Λεμεσός: Οδός Θεσσαλονίκης, Nικολάου Πεντάδρομος Σέντερ 4A Τηλ.: Φαξ: Λάρνακα: Οδός Γλάδστωνος, Μέγαρο Ονησιφόρου, διαμ. 103 Τηλ.: Φαξ: Πάφος: Pένου, 23, Tηλ.: Φαξ:\n3 Ηπιος ο Ολάντ, σκληρή η Μέρκελ για Ελλάδα ΠΟΛΙΤΙΚΗ ΤΡΙΤΗ 7 ΙΟΥΛΙΟΥ Τις προτάσεις του Αλέξη Τσίπρα στη Σύνοδο Κορυφής ώστε να καθοριστεί η στάση της Ευρωζώνης αναμένουν οι Μέρκελ και Ολάντ, υπογραμμίζοντας αμφότεροι ότι ο χρόνος πιέζει. Πιο διαλλακτικός ο Γάλλος Πρόεδρος τονίζει ότι η Ελλάδα έχει ανάγκη προγράμματος με διάρκεια για την παραμονή της στη ζώνη του ευρώ και μιλά για τις αξίες της ΕΕ. Δεν υπάρχουν αυτήν τη στιγμή προϋποθέσεις για νέο πρόγραμμα του ESM, λέει η Μέρκελ επαναλαμβάνοντας ότι αλληλεγγύη και ευθύνη συνδέονται και επιμένοντας ότι η τελευταία πρόταση των θεσμών ήταν γενναιόδωρη. Σε σύντομες δηλώσεις τους προς τον Τύπο έπειτα από τη συνάντησή τους στο Μέγαρο Ο χρόνος πιέζει, συμφώνησαν και οι δύο. Αναμένουν τις προτάσεις του Αλέξη Τσίπρα των Ηλυσίων, οι δύο ηγέτες επεσήμαναν πως σέβονται την ελληνική ψήφο στο δημοψήφισμα και η πόρτα παραμένει ανοιχτή στις διαπραγματεύσεις, όμως ο χρόνος πιέζει. Ο Φρανσουά Ολάντ επεσήμανε πως σήμερα αναμένουν σοβαρές και αξιόπιστες προτάσεις εκ μέρους του Ελληνα Πρωθυπουργού για να διακριβωθεί πώς αυτές μπορούν να μεταφραστούν σε ένα πρόγραμμα που θα έχει διάρκεια. Η Ελλάδα έχει ανάγκη από διάρκεια για να γίνει σταθερή οικονομία και να παραμείνει στη ζώνη του ευρώ, επεσήμανε σημειώνοντας ότι η Σύνοδος Κορυφής πραγματοποιείται για να καθοριστεί η στάση των κρατών-μελών της Ευρωζώνης απέναντι στις ελληνικές προτάσεις. Η Γερμανίδα Καγκελάριος επεσήμανε πως σέβεται το αποτέλεσμα του δημοψηφίσματος, λέγοντας ότι πρέπει να διαχειριστούμε αυτή την απόφαση και να δούμε πώς βλέπουν το αποτέλεσμα οι υπόλοιπες 18 χώρες της Ευρωζώνης. Πρέπει να γίνει σεβαστή η ελληνική ψήφος, αλλά πρέπει να γίνουν σεβαστές και οι άλλες 18 χώρες -αυτή είναι η δημοκρατία, ανέφερε. Αναβρασμό στην Ευρώπη έφερε η απόφαση της Ελλάδας Σύνοδος Κορυφής των χωρών της Ευρωζώνης και Γιούρογκρουπ σήμερα Παράταση της τραπεζικής αργίας κατά δύο ημέρες, Τρίτη και Τετάρτη και 60 ευρώ το όριο ανάληψης, αποφασίστηκε στη σύσκεψη των εκπροσώπων των διοικήσεων των τραπεζών με τον αναπληρωτή Υπουργό Οικονομικών, Δημήτρη Μάρδα. Στο μεταξύ, το Δ.Σ. της ΕΚΤ άφησε εκ νέου αμετάβλητο το ανώτατο όριο δανεισμού των ελληνικών τραπεζών μέσω του Μηχανισμού Εκτακτης Ρευστότητας (ELA), προχώρησε όμως σε αναπροσαρμογή του κουρέματος της αξίας των ενέχυρων, χωρίς να αναφέρεται κατά πόσο. Η ΕΚΤ αναφέρει ότι η οικονομική κατάσταση στην Ελλάδα έχει επιπτώσεις στις ελληνικές τράπεζες, δεδομένου ότι οι εγγυήσεις Πολιτικό σεισμό σε όλη την Ευρώπη προκάλεσε το «όχι» των Ελλήνων στις προτάσεις των δανειστών. Ειδική Σύνοδος Κορυφής της ΕΕ με θέμα τις εξελίξεις στην Ελλάδα πραγματοποιείται σήμερα, ενώ θα προηγηθεί σύνοδος του Γιούρογκρουπ νωρίτερα. Στην Αθήνα, ο Πρωθυπουργός Αλέξης Τσίπρας ζήτησε τη στήριξη των πολιτικών αρχηγών για την επίτευξη λύσης το συντομότερο δυνατόν. Η εντολή του ελληνικού λαού είναι για βιώσιμη ευρωπαϊκή λύση, που θα επιμερίζει τα βάρη με όρους κοινωνικής δικαιοσύνης, θα ρυθμίζει το ζήτημα του χρέους, θα διασφαλίζει τις αναπτυξιακές προοπτικές της ελληνικής οικονομίας και θα αποκαθιστά τη ρευστότητα των τραπεζών, είναι το μήνυμα της ελληνικής κυβέρνησης και με αυτή την ατζέντα μεταβαίνει σήμερα στις Βρυξέλλες, ενισχυμένος με την απόφαση του ελληνικού λαού, ο Αλέξης Τσίπρας. Χθες, πραγματοποιήθηκε συμβούλιο πολιτικών αρχηγών, το οποίο κράτησε περίπου εφτά ώρες, στη διάρκεια του οποίου ο Πρωθυπουργός είχε τηλεφωνικές επαφές με κορυφαίους Ευρωπαίους αξιωματούχους (Μέρκελ, αλλά και Πούτιν). Κατά τη σύσκεψη, ο Πρωθυπουργός προέβη σε ενημέρωση των πολιτικών αρχηγών για τις πρωτοβουλίες που προτίθεται να αναλάβει άμεσα, μετά το αποτέλεσμα του δημοψηφίσματος. Οι πολιτικοί αρχηγοί διατύπωσαν τις επιμέρους προτάσεις τους, ενώ με την επιφύλαξη της συνολικής διαφωνίας του ΓΓ του ΚΚΕ, Δ. Κουτσούμπα, κατέληξαν σε ανακοίνωση, σύμφωνα με την οποία, μεταξύ άλλων, «η πρόσφατη ετυμηγορία του ελληνικού λαού δεν συνιστά εντολή ρήξης, αλλά εντολή συνέχισης και ενίσχυσης της προσπάθειας για την επίτευξη μιας κοινωνικώς δίκαιης και οικονομικώς βιώσιμης συμφωνίας. Προς αυτή την κατεύθυνση η κυβέρνηση αναλαμβάνει την ευθύνη για τη συνέχιση των διαπραγματεύσεων. Και ο κάθε πολιτικός αρχηγός θα συμβάλλει, αντιστοίχως, στο πλαίσιο του θεσμικού και πολιτικού του ρόλου. Κοινός στόχος είναι η επιδίωξη λύσης η οποία θα διασφαλίζει: Την επαρκή κάλυψη των χρηματοδοτικών αναγκών της χώρας. Αξιόπιστες μεταρρυθμίσεις, με κριτήριο τη δίκαιη κατανομή των βαρών και προώθηση της ανάπτυξης, με τις κατά το δυνατόν λιγότερες υφεσιακές επιπτώσεις. Ισχυρό, εμπροσθοβαρές, αναπτυξιακό πρόγραμμα, πρωτίστως για την καταπολέμηση της ανεργίας και την ενθάρρυνση της επιχειρηματικότητας. Δέσμευση για την έναρξη ουσιαστικής συζήτησης ως προς την αντιμετώπιση του προβλήματος της βιωσιμότητας του ελληνικού δημοσίου χρέους. Αμεση προτεραιότητα αποτελεί η αποκατάσταση της ρευστότητας στο χρηματοπιστωτικό σύστημα, σε συνεννόηση με την ΕΚΤ». Ο νέος ΥΠΟΙΚ, Ευκλείδης Τσακαλώτος, έδωσε αναλαμβάνοντας το χαρτοφυλάκιό του και το στίγμα της πολιτικής που θα ακολουθήσει, πολιτική που δεν διαφέρει ποσώς από την πολιτική του προκατόχου του. «Δεν μπορούμε να δεχτούμε μία μη βιώσιμη λύση», δήλωσε ο κ. Τσακαλώτος. Στη σημερινή σύνοδο κορυφής των χωρών της Ευρωζώνης για την Ελλάδα, έχουν προσκληθεί από τον πρόεδρο του Ευρωπαϊκού Συμβουλίου, ο πρόεδρος της ΕΚΤ Μάριο Ντράγκι και ο πρόεδρος του Γιούρογκρουπ, Γερούν Ντάισελμπλουμ. Συμβιβασμό ζητά ο Λευκός Οίκος Σε συμβιβασμό που θα επιτρέψει την παραμονή της χώρας στη ζώνη του ευρώ καλεί την ελληνική κυβέρνηση και τους Ευρωπαίους ηγέτες ο Λευκός Οίκος, επισημαίνοντας ότι είναι προς το συμφέρον της Ευρώπης και των ΗΠΑ να δοθεί λύση στην ελληνική κρίση χρέους. «Το δημοψήφισμα τέλειωσε, αλλά το όραμά μας παραμένει το ίδιο» επισημαίνει εκπρόσωπος του Λευκού Οίκου. Ο ίδιος κάνει λόγο για «μία ευρωπαϊκή πρόκληση που πρέπει να επιλυθεί», τονίζοντας ότι η λύση εναπόκειται στην Ελλάδα και τους πιστωτές. Κλειστές οι τράπεζες έως και την Τετάρτη Δυσκολότερες, μετά το δημοψήφισμα, οι συνομιλίες, λέει ο Ντάισελμπλουμ που χρησιμοποιούν στον ELA βασίζονται σε σημαντικό βαθμό σε περιουσιακά στοιχεία που συνδέονται με την κυβέρνηση. Το ελληνικό δημοψήφισμα κατέστησε δυσκολότερες τις συνομιλίες με τους πιστωτές, δήλωσε ο επικεφαλής του Γιούρογκρουπ, Γερούν Ντάισελμπλουμ, ο οποίος εξέφρασε ωστόσο την ελπίδα ότι η διαδικασία μπορεί να σωθεί. Φεύγει στηρίζοντας Πρωθυπουργό και κυβέρνηση ο Γιάνης Βαρουφάκης Διαδραμάτισε πρωταγωνιστικό ρόλο στη διαπραγμάτευση από την πρώτη ημέρα ανάληψης των καθηκόντων του και έγινε το «κόκκινο πανί» για Σόιμπλε, Ντάισελμπλουμ και λοιπούς στο Γιούρογκρουπ. Χθες, ο Γ. Βαρουφάκης αιφνιδίασε με την υποβολή παραίτησης, αλλά καθ όλη τη διάρκεια της ημέρας επέμενε πως «η μοναδική είδηση που μετράει είναι το μεγάλο όχι του ελληνικού λαού και ο τρόπος που θα ενισχύσει τον Αλέξη Τσίπρα στη διαπραγμάτευση». Η Αριστερά λειτουργεί συλλογικά και οι αριστεροί δεν αγαπάμε τις καρέκλες, δήλωσε, υποβάλλοντας την παραίτησή του, διαβεβαιώνοντας πως θα στηρίξει τον Αλέξη Τσίπρα, τη νέα ηγεσία του ΥΠΟΙΚ, την κυβέρνηση της Αριστεράς. «Λίγο μετά την ανακοίνωση των αποτελεσμάτων του δημοψηφίσματος, μου κατέστη γνωστό ότι οι συμμετέχοντες στο Eurogroup και λοιποί εταίροι θα εκτιμούσαν την... απουσία μου από τις συνεδριάσεις του, κάτι που ο Πρωθυπουργός έκρινε ότι ίσως βοηθήσει στην επίτευξη συμφωνίας. Για αυτό και αποχωρώ από το ΥΠΟΙΚ... Και είναι τιμή μου η απαίτηση των δανειστών», ανέφερε ο Γ. Βαρουφάκης. Τσακαλώτος ο νέος ΥΠΟΙΚ Καθήκοντα Υπουργού Οικονομικών ανέλαβε ο Ευκλείδης Τσακαλώτος, στενός συνεργάτης του Γιάνη Βαρουφάκη. Ο τέως ΥΠΟΙΚ είχε «αποκαλύψει» το όνομα του διαδόχου του, εκφράζοντας την ευχή να είναι ο Ευκλείδης Τσακαλώτος. Με θερμά λόγια υποδέχτηκε τον Ευκλείδη Τσακαλώτο στο ΥΠΟΙΚ ο Γ. Βαρουφάκης κατά την τελετή παράδοσης - παραλαβής του χαρτοφυλακίου. Σε μια άλλη εξέλιξη, τη βούληση του Διεθνούς Νομισματικού Ταμείου να βοηθήσει την Ελλάδα εφόσον του ζητηθεί εξέφρασε από την Ουάσινγκτον η Γενική Διευθύντριά του, Κριστίν Λαγκάρντ. Αναφερόμενη στο αποτέλεσμα του δημοψηφίσματος η επικεφαλής του ΔΝΤ ξεκαθάρισε πως το Ταμείο παρακολουθεί στενά την κατάσταση. Το Βερολίνο, από την άλλη, διαμηνύει πως «βάση για οποιαδήποτε συμφωνία αποτελεί η συνθήκη του ESM. Μόνο πάνω σε αυτή τη βάση είναι δυνατή η βοήθεια για την Ελλάδα». Εκπρόσωπος του γερμανικού Υπουργείου Οικονομικών τονίζει ότι το Βερολίνο δεν θεωρεί ότι είναι σε ισχύ η επιστολή του Πρωθυπουργού Αλέξη Τσίπρα από τις 30 Ιουνίου.\n4 4 ΤΡΙΤΗ 7 ΙΟΥΛΙΟΥ 2015 μικροπολιτικα είπαν παρεμβάσεις Της Ελένης Κωνσταντίνου ΜΑΤΕΟΡΕΝΤΣΙ «Εάν μείνουμε αμέτοχοι, φυλακισμένοι των κανόνων και της γραφειοκρατίας, η Ευρώπη τελείωσε. Το να χτίσουμε μια διαφορετική Ευρώπη δεν θα είναι εύκολο, μετά από όσα συνέβησαν τα τελευταία χρόνια. Αλλά τώρα ήρθε η ώρα να προσπαθήσουμε να το κάνουμε όλοι μαζί». Το μήνυμα του ελληνικού λαού ελήφθη! ΑΛΕΞΗΣΤΣΙΠΡΑΣ «Η αποφασιστικότητα του λαού μας νικάει απ ό,τι φαίνεται την προπαγάνδα του φόβου, και είμαι βέβαιος ότι από αύριο θα έχουμε ανοίξει ένα δρόμο για όλους τους άλλους λαούς. Πολλοί μπορούν να αγνοήσουν τη βούληση μιας κυβέρνησης, κανείς όμως δεν μπορεί να αγνοήσει τη βούληση ενός λαού να ζήσει». Βαθιά υπόκλιση στη λαϊκή κυριαρχία. Η συντριπτική ήττα των Ελλήνων Μέρντοχ Ο ελληνικός λαός δίνει το παράδειγμα στην Ευρώπη και τον κόσμο, γράφει στα φύλλα του μεταξύ άλλων ο ξένος Τύπος. Αλλωστε κανείς δεν μπορεί να αμφισβητήσει το ξεκάθαρο αποτέλεσμα αφού με το 61,3% ο ελληνικός λαός έδωσε σαφέστατο μήνυμα στους πιστωτές, στους εγχώριους θιασώτες της μνημονιακής πολιτικής, ιδιαίτερα όμως στο μιντιακό σύστημα. Σε ένα σαθρό μιντιακό σύστημα που επιστράτευσε τηλεπερσόνες, παρουσιαστές, εφημερίδες, περιοδικά, τηλεοπτικά κανάλια, ραδιοσταθμούς, διαδικτυακές σελίδες σε μια προσπάθεια να κατατρομοκρατηθεί η ελληνική κοινωνία. Τα παραδείγματα για το βρόμικο πόλεμο που εξαπέλυσε η πλειοψηφία των ΜΜΕ της Ελλάδας, πολλά. Σαν άλλοι νέοι Μέρντοχ «ξέθαψαν» από τα συρτάρια τους την ιστορία με τον κορμοράνο και την προσάρμοσαν στη σημερινή εποχή. Για όσους δεν θυμούνται τον Μάρτιο του 1991 στα πρωτοσέλιδα του διεθνούς Τύπου κυριαρχούσε η φωτογραφία ενός πουλιού -του κορμοράνου που φαίνεται να πνίγεται στο πετρέλαιο που έριξε στη θαλάσσια περιοχή του Περσικού Κόλπου ο Σαντάμ Χουσεΐν. Η αλήθεια βέβαια ήταν ότι η φωτογραφία προερχόταν από την Αλάσκα όπου το δυστυχισμένο πουλί κολυμπούσε μέσα στην τεράστια πετρελαιοκηλίδα που προκάλεσε το ναυάγιο του Exxon Valdez. Η συγκεκριμένη φωτογραφία αποτελεί σταθμό για την κατάχρηση εξουσίας από τα ΜΜΕ που είναι ικανά ακόμη και να κινήσουν τα νήματα σε έναν πόλεμο. Ακριβώς αυτή ήταν η προσπάθειά τους και τις μέρες που μας πέρασαν. Θέλησαν να κινήσουν τα νήματα σε ένα νέο «πόλεμο», κατά της δημοκρατίας, κατά της αντίστασης. Οι λίγοι προσπάθησαν να χειραγωγήσουν τους πολλούς για ακόμη μια φορά. Ενδεικτικά να αναφέρουμε ότι στο σύνολό τους οι μεγαλύτεροι σταθμοί (ΜΕΓΑ, ΑΝΤ1, Αλφα, ΕΡΤ, ΣΤΑΡ, Σκάι) στις 29 Ιουνίου αφιέρωσαν 8 λεπτά και 33 δευτερόλεπτα σε ρεπορτάζ για το «Οχι», ενώ στις 30 Ιουνίου αφιέρωσαν συνολικά 46 λεπτά και 83 δευτερόλεπτα σε ρεπορτάζ για το «Ναι». Αξίζει πάντως να σημειώσουμε ότι η ΕΡΤ είχε αφιερώσει 4 λεπτά και 50 δευτερόλεπτα στην πρώτη περίπτωση και 4 λεπτά και 39 δευτερόλεπτα στη δεύτερη αποτελώντας το μοναδικό σταθμό που κράτησε τις ισορροπίες. Ιδιαίτερα αν αναλογιστεί κανείς ότι ο Σκάι για παράδειγμα αφιέρωσε στο «Οχι» μηδέν (!) λεπτά. Βέβαια τα ελληνικά ΜΜΕ δεν έμειναν μόνο στην κάλυψη, προχώρησαν και ένα βήμα παρακάτω. Πήραν τη φωτογραφία ενός ηλικιωμένου που σπαράζει και μας τον παρουσίασαν ως έναν Ελληνα συνταξιούχο έξω από ένα ATM, ωστόσο πρόκειται για έναν Τούρκο παππού που σπαράζει για τον καταστροφικό σεισμό του 2012 στην Τουρκία. Το ίδιο έπραξαν και με άλλες εικόνες. Ετσι λοιπόν το μεγάλο ποσοστό του «Οχι» δεν αποτελεί μονάχα απάντηση στις πολιτικές λιτότητας που εξαθλιώνουν τους λαούς. Αποτελεί και απάντηση στα βοθροκάναλα και σε όλους αυτούς που προσπαθούν να κρατήσουν τους λαούς κοιμισμένους παρουσιάζοντάς τους έναν άλλο κόσμο. Γιατί πέρα από τους γάμους της χλιδής, τα διαζύγια των εκατομμυρίων και τα γεννητούρια των «λαμπερών» σταρς, υπάρχει η πραγματική ζωή. Της πάλης και του αγώνα για ένα πιάτο φαΐ. Τελευταίας στιγμής! ΠΟΛΚΡΟΥΓΚΜΑΝ «Η Κεντρική Τράπεζα αντιμετωπίζει τώρα μία τρομερή επιλογή: εάν αρχίσει ξανά την κανονική χρηματοδότηση, θα είναι περίπου σαν να παραδέχεται ότι το πάγωμα που προηγήθηκε ήταν πολιτικό, αλλά εάν δεν το κάνει, θα αναγκάσει ουσιαστικά την Ελλάδα να εισαγάγει νέο νόμισμα...». Παράλληλο νόμισμα με ευθύνη της Ευρωπαϊκής Κεντρικής Τράπεζας! ΓΙΑΝΗΣ ΒΑΡΟΥΦΑΚΗΣ «Είναι τιμή μου η απαίτηση των δανειστών (να μην είναι στο Γιούρογκρουπ). Η Αριστερά λειτουργεί συλλογικά και οι Αριστεροί δεν αγαπάμε τις καρέκλες. Θα στηρίξω τον Αλέξη Τσίπρα, τη νέα ηγεσία του Υπουργείου Οικονομικών, την κυβέρνηση της Αριστεράς». Η Αριστερά δίνει μαθήματα πατριωτισμού. Tι θα κάνουν Αναστασιάδης και Χάρης; Σήμερα συνέρχονται τόσο το Γιούρογκρουπ όσο και η έκτακτη σύνοδος κορυφής της ΕΕ για να εξετάσουν το λεγόμενο ελληνικό ζήτημα. Η ελληνική κυβέρνηση θα πάει στις Βρυξέλλες με σαφή πρόθεση να κλείσει σύντομα βιώσιμη συμφωνία με τους δανειστές, η οποία θα συνάδει με την εντολή που έδωσε ο λαός με το ηχηρό 61,3% στο δημοψήφισμα. Οι εταίροι έδειξαν ότι δεν τους συγκινεί η θέληση του ελληνικού λαού και φαίνεται να επιμένουν στις πιέσεις και απειλές κατά της Ελλάδας. Στις Βρυξέλλες θα είναι παρόντες τόσο ο Υπουργός Οικονομικών, Χάρης Γεωργιάδης, όσο και ο Πρόεδρος Αναστασιάδης. Τι θα πράξουν εκεί; Θα σιωπήσουν (όπως ο Χάρης) ή θα περιοριστούν σε γενικολογίες και ευχολόγια, όπως ο Αναστασιάδης; Αυτή τη φορά δεν υπάρχει οδός διαφυγής: Είτε θα ταχθούν στο πλευρό της Ελλάδας είτε θα παίξουν το παιχνίδι των δανειστών. Μέση οδός δεν υπάρχει, ούτε χώρος να κρυφτούν. Ε.Α.Φ. Οι άνθρωποι δυστυχούν «Δύο χρόνια μετά τις δύσκολες αποφάσεις, η Κύπρος είναι στο δρόμο της ανάκαμψης. Tο πρώτο τρίμηνο του 2015 είχε το μεγαλύτερο ποσοστό ανάπτυξης μεταξύ των χωρών της Ευρωζώνης. Η ανεργία δείχνει τα πρώτα σημάδια μείωσης, το τραπεζικό σύστημα σταθεροποιείται και τα κυβερνητικά ομόλογα μειώνονται...». Τα πιο πάνω αποτελούν δηλώσεις του προέδρου του ΔΗΣΥ, Αβέρωφ Νεοφύτου, ο οποίος ξεχνά πάντα να αναφερθεί στους πολίτες και στην κατάσταση που έχουν περιέλθει λόγω των σκληρών μέτρων λιτότητας που τους έχουν επιβληθεί. Οι αριθμοί μπορεί (κατά τα λεγόμενά σας) να ευημερούν, οι άνθρωποι όμως δυστυχούν. Και μην βλέπετε μερικούς μερικούς τους κύκλου σας που εξακολουθούν να τρώνε με χρυσά κουτάλια. Η κοινωνία δεν αποτελείται μόνο απ αυτούς, ξέρετε. Υπάρχουν κι άλλοι που στα δίκτυα της ανεργίας ούτε τα απαραίτητα στο τραπέζι τους δεν έχουν. Γι αυτό λοιπόν αφήστε τους αριθμούς και επικεντρωθείτε στον άνθρωπο. ΜΚ Δεν είναι υπεύθυνη στάση η κυβέρνηση να καταθέτει την τελευταία στιγμή σημαντικά νομοσχέδια και να ζητεί να εξεταστούν σε μια εβδομάδα και να ψηφιστούν άρον άρον. Η ατζέντα της Βουλής για τη συνεδρία της Πέμπτης είναι βαρυφορτωμένη με νομοσχέδια, όπως για φορολογία, εκπαίδευση, καζίνο, σύμφωνο συμβίωσης, πολιτικά κόμματα, κ.ά. Για αρκετά από τα νομοσχέδια δεν υπήρξε χρόνος για λεπτομερή εξέταση από τη Βουλή, η οποία καλείται να τα ψηφίσει την Πέμπτη, αφού πρόκειται για την τελευταία νομοθετική Ολομέλεια. Μόνο αν η Βουλή αναβάλει την ψήφισή τους και στείλει μήνυμα στην κυβέρνηση θα τερματιστεί η απαράδεκτη αυτή συνήθεια. Ν.Ν. Ανεπίδεκτη μαθήσεως η δεξιά εθνικοφροσύνη Συμφωνώ και επαυξάνω με τον κ. Αβέρωφ Νεοφύτου ότι «δεν μπορούν οι φίλοι της Αριστεράς να μας κάνουν μαθήματα εθνικοφροσύνης». Θα συμφωνεί όμως και ο πρόεδρος του ΔΗΣΥ ότι πρώτον, μαθήματα διακυβέρνησης με στόχο την κοινωνική δικαιοσύνη προς όφελος του λαού και των πολλών και όχι των ολίγων μπορεί να δώσει μόνο μια αριστερή κυβέρνηση. Αυτό όμως δεν τον ενδιαφέρει καν και έτσι περνούμε στο δεύτερον: Οτι η δεξιά εθνικοφροσύνη απέδειξε ότι είναι ανεπίδεκτη μαθήσεως και ότι παραμένει αγκυλωμένη στις ιδεοληψίες της (βλ. πολιτικό μανιφέστο το μνημόνιο) έστω και αν ο λαός υποφέρει από αυτές τις ιδεοληψίες της και τις νιώθει ως ζυγό στον τράχηλό του! Νίκη\n5 μικροπολιτικα ΤΡΙΤΗ 7 ΙΟΥΛΙΟΥ ευθέως «Το κούρεμα είναι αντίθετο με τη νομοθεσία της ΕΕ» λέει η ΕΒΑ Πώς φτάσαμε στο «πιστόλι στον κρόταφο» το Μάρτιο του 2013; Πήγε το πιστόλι στον κρόταφο ή ο κρόταφος στο πιστόλι; Μία δήλωση του προέδρου της Ευρωπαϊκής Τραπεζικής Αρχής (ΕΒΑ) έρχεται να επιβεβαιώσει ότι το οριζόντιο κούρεμα των καταθέσεων στην Κύπρο ήταν ιδέα της κυβέρνησης Αναστασιάδη. Οπως είπε ο Αντρέα Ενρία -σχολιάζοντας τα σενάρια για κούρεμα καταθέσεων στις λιανικές εργασίες των τραπεζών στην Ελλάδα- «αυτό θα ήταν αντίθετο με τη νομοθεσία της ΕΕ». Ανέφερε, μάλιστα, ότι σε μια τέτοια περίπτωση «η ΕΒΑ θα εκκινήσει αμέσως τη διαδικασία εξέτασης παραβίασης της νομοθεσίας της ΕΕ». Μήπως ήρθε ο καιρός η κυβέρνηση να πει επιτέλους «mea culpa» και να αναλάβει τις βαρύτατες ευθύνες, οι οποίες της αναλογούν για τα όσα έγιναν το Μάριο του 2013; Μπα, δεν το βλέπω. Πότε ανέλαβε τις ευθύνες της για να το πράξει τώρα; KAZ Η παρένθεση που κάποιοι ήθελαν... Εντός κι εκτός Ελλάδας ήθελαν την κυβέρνηση Τσίπρα ως παρένθεση. Και πολιτικοί αρχηγοί -όπως ο Αντώνης Σαμαράς- με την προκήρυξη του δημοψηφίσματος, ιδιαίτερα, πίστευαν πως θα έκαναν θεαματική επιστροφή στο Μαξίμου και πολιτικοί αρχηγοί -όπως ο Σταύρος Θεοδωράκης- πως θα χρίζονταν πρωθυπουργοί... Μόνο που λογάριαζαν χωρίς το λαό. Και όση τρομοκρατία κι αν ασκήθηκε, όσος φόβος κι αν καλλιεργήθηκε, τόσο εντός όσο κι εκτός Ελλάδας, ο λαός δεν δίστασε να στείλει πίσω το τελεσίγραφο των δανειστών. Το «όχι» του είναι εργαλείο για διαπραγμάτευση και αυτό είναι το καθήκον της κυβέρνησης και του Πρωθυπουργού. Και ο Αλέξης Τσίπρας, αμέσως μετά την επισημοποίηση του αποτελέσματος, αυτό το μήνυμα έστειλε. Φτάνει και η αντιπολίτευση -που οφείλει να κάνει σωστή ανάγνωση του αποτελέσματος- να βοηθήσει την κατάσταση. Μ.Φρ. Aν όχι εκδίκηση, τότε τι; Εκδικητικά κατά των χαμηλοσυνταξιούχων που δεν υπέβαλαν αίτηση εντός της προθεσμίας για το Ελάχιστο Εγγυημένο Εισόδημα δείχνει ότι κινείται η κυβέρνηση, καθώς δεν αποδέχεται να τους δοθεί δικαίωμα υποβολής για το συμπλήρωμα της σύνταξης. Παρ όλον ότι την ερχόμενη Πέμπτη θα ψηφιστούν σωρεία τροπολογιών στο νόμο, εντούτοις η συγκεκριμένη πρόνοια δεν περιλήφθηκε. Συγκεκριμένα περίπου συνταξιούχοι δεν υπέβαλαν αίτηση μέχρι τις 30 Νοεμβρίου 2014, ανάμεσά τους υπερήλικες, άτομα με σοβαρά προβλήματα υγείας, ανάπηροι αλλά και άτομα που δεν ενημερώθηκαν ή δεν κατανόησαν ορθά την πολύπλοκη νομοθεσία. Τι κι αν στην πρόταση νόμου του ΑΚΕΛ διευκρινίζεται πως αιτήσεις θα μπορούν να υποβάλουν νοουμένου ότι δεν αποξένωσαν περιουσία από την 1η Ιουλίου 2014; Πραγματικά διερωτόμαστε ποιο είναι το πρόβλημα, αφού όσοι αποξένωσαν περιουσία στο χρόνο που πέρασε δεν θα έχουν δικαίωμα υποβολής αίτησης. Μήπως με τα 20 εκ. ευρώ που εξοικονόμησε το Υπουργείο από τους χαμηλοσυνταξιούχους θα τα δώσει σε άλλες ευάλωτες ομάδες; Α.Ξ. Παγκόσμιο ενδιαφέρον Η Ελλάδα βρίσκεται στο επίκεντρο του παγκόσμιου ενδιαφέροντος. Αυτές τις μέρες η ελληνική πρωτεύουσα έχει κατακλυστεί από εκπροσώπους πάρα πολλών διεθνών μέσων ενημέρωσης. Χίλιοι δημοσιογράφοι, τεχνικοί, φωτογράφοι από χώρες της ΕΕ, των ΗΠΑ, Κίνας, Βραζιλίας, Καναδά, Τουρκίας, Κολομβίας, Ρωσίας, Ιράν, Αιγύπτου καλύπτουν τα γεγονότα πριν, κατά και μετά το δημοψήφισμα στην Αθήνα... Και χθες, την «έβγαλαν» εφτά ώρες έξω από το Προεδρικό Μέγαρο... Τι θα γένουμε χωρίς βαρβάρους, Γιάνη μου; Και όμως, η επιτυχία του «όχι» στο δημοψήφισμα της Ελλάδας είχε και αρνητικά επακόλουθα. Ο Γιάνης Βαρουφάκης παραιτήθηκε για να διευκολύνει τον Αλέξη Τσίπρα στις διαπραγματεύσεις. Και τώρα τι θα γένουμε χωρίς βαρβάρους, Γιάνη μου; Ωραία τους τα έλεγες εκεί στας Ευρώπας. Μόνο και μόνο που έκοψες το σαρδόνιο χαμόγελο του Ντάισελμπλουμ ήταν μεγάλη επιτυχία. Θεωρώ πάντως μεγάλο φάουλ του Τσίπρα να διορίσει άλλον υπουργό, για να διαπραγματεύεται με τους δανειστές. Καλά βρε Αλέξη μου, δεν σου κάνει ο Χάρης μας; Ανετα μπορεί να παίξει σε διπλό ταμπλό. Να εκπροσωπεί και την Κύπρο και την Ελλάδα στο Γιούρογκρουπ και στις διαπραγματεύσεις. Θέλεις ή δεν θέλεις λύση τσακ μπαμ; Ε, ο καλύτερος γι αυτή τη δουλειά είναι ο Χάρης Γεωργιάδης. Τον στέλνουμε πρωί στις Βρυξέλλες και πριν να κατεβεί από το αεροπλάνο έχουμε νέο μνημόνιο προς ψήφιση στη Βουλή! Σπ. Γράφει: Νίκη Κουλέρμου Μια μάχη κερδήθηκε, ο πόλεμος συνεχίζεται Στους περισσότερους ήταν γνωστό ότι η επομένη του δημοψηφίσματος δεν θα έβρισκε την Ελλάδα ή την Ευρώπη σε ευφορία... Η ανθρωπιστική κρίση παραμένει, όπως παραμένουν και οι εκατοντάδες χιλιάδες ανέργων... Εκτός αν ο ελληνικός λαός προκαλούσε με την ετυμηγορία του την παραίτηση της κυβέρνησης Τσίπρα. Αυτό θα διευκόλυνε σίγουρα τη ζωή της Μέρκελ και της παρέας της που έκατσαν προκλητικά στο σβέρκο του ελληνικού λαού υποβάλλοντάς του ποιον να ανεβάσει στην εξουσία και τι να κάνει στο σπίτι του για τον επόμενο αιώνα! Θα διευκόλυνε τα μέγιστα τον Σουλτς που ήθελε έναν Παπαδήμο, μια κυβέρνηση τεχνοκρατών για να «σώσουν» την Ελλάδα, τους ασυμβίβαστους, τους αξιοπρεπείς Ελληνες. Θα διευκόλυνε τον Ισπανό Πρωθυπουργό, Μ. Ραχόι, που έσπευσε ξεδιάντροπα να υποβάλει την αποχώρηση της κυβέρνησης Τσίπρα: «Αν το δημοψήφισμα γίνει και αν ο Τσίπρας χάσει το δημοψήφισμα, τότε αυτό θα είναι καλό για τους Ελληνες, γιατί θα έχουν πει ναι, θέλουμε να μείνουμε στο ευρώ και θέλουμε να διαπραγματευτούμε με μια άλλη κυβέρνηση», είπε ανερυθρίαστα ο δεξιός, δεξιότατος, πρώην γεν. γραμματέας του Λαϊκού Κόμματος, Μαριάνο Ραχόι ως εάν και η Ελλάδα να είναι αμπελοχώραφο του ΕΛΚ! Βέβαια η ευρωπαϊκή δεξιά και το έτερον ήμισύ της, η σοσιαλδημοκρατία, είναι ενοχλημένοι από την ώρα που ο ελληνικός λαός είχε αναδείξει στην εξουσία την κυβέρνηση Τσίπρα στέλνοντας στο σπίτι τους τη ΝΔ-ΠΑΣΟΚ που μαζί με τους Ευρωπαίους αυτάδελφούς τους οδήγησαν την Ελλάδα σε μια πρωτοφανή ανθρωπιστική κρίση. Είναι καταγραμμένες οι αλήστου μνήμης δηλώσεις του προέδρου του Ευρωπαϊκού Λαϊκού Κόμματος (ΕΛΚ), Μάνφρεντ Βέμπερ, στις 12/2/2015 στο Ευρωκοινοβούλιο, ο οποίος προτιμούσε την παραμονή Σαμαρά στην εξουσία ενώ υποστήριζε ότι «σύντομα θα καταστεί σαφές ότι οι υποσχέσεις που δόθηκαν στον ελληνικό λαό από τον υποψήφιο του ΣΥΡΙΖΑ, κ. Τσίπρα, δεν είναι τίποτα άλλο από εκλογικά ψέματα. Οι Ευρωπαίοι φορολογούμενοι δεν θα είναι έτοιμοι να πληρώσουν για τις κενές υποσχέσεις του κ. Τσίπρα. Η Ευρώπη είναι έτοιμη να δείξει αλληλεγγύη προς την Ελλάδα, εάν οι δεσμεύσεις που έχουν συμφωνηθεί γίνουν πλήρως σεβαστές. Ολες οι υποχρεώσεις πρέπει να τηρούνται», έλεγε ο κ. Βέμπερ προαναγγέλλοντας τη σκληρή και άτεγκτη μέχρι και εκδικητική στάση των ομογάλακτών του στην Ευρωζώνη και στο Γιούρογκρουπ έναντι της Ελλάδας. Η Ευρώπη της αλληλεγγύης, όμως, δεν είναι «δάνεια, δάνεια κι άλλα δάνεια» προκειμένου να γονατίσει ο ελληνικός λαός. Αυτές οι συνταγές, όπου δοκιμάστηκαν, απέτυχαν. Και τις αποδοκίμασαν και οι λαοί άλλων χωρών, εντός και εκτός μνημονίων, δείχνοντας την αλληλεγγύη τους στον ελληνικό λαό. Αρα, ναι, η αναμέτρηση των δανειστών με τους λαούς της Ευρώπης είναι ο γνωστός, ο αέναος πόλεμος για την επικράτηση της κοινωνικής δικαιοσύνης έναντι των ολίγων που παίζουν τις τύχες των λαών στο χρηματιστήριο της Φρανκφούρτης... Ο ελληνικός λαός με το «όχι» του δεν έδωσε δύναμη μόνο στην κυβέρνηση Τσίπρα για να διαπραγματευτεί με καλύτερους όρους. Εστειλε και στην Ευρώπη πολύ δυνατό φως ενάντια στο σκοταδισμό και στην υποδούλωση. Οτι είναι η ώρα ν αλλάξει πορεία η Ευρώπη... Κερδήθηκε μια μάχη, αλλά ο πόλεμος συνεχίζεται.


«Όρμησαν 30 άνθρωποι μέσα στο βαν και χτυπούσαν» | SDNA\nΧειρουργείο για τον Κάρολ, χάνει το πρώτο κομμάτι σεζόν\n«Όρμησαν 30 άνθρωποι μέσα στο βαν και χτυπούσαν»\n7 Απριλίου 2015, 11:42\nΓια την αφορμή των επεισοδίων πριν την έναρξη του αγώνα Ηρακλής – Λάρισα μίλησε ο πρόεδρος της Ένωσης τεχνικών, κ. Γιώργος Παπαδόπουλος, αλλά και ο υπεύθυνος ασφαλείας της ΠΑΕ Ηρακλής.\nΑπίστευτος είναι ο λόγος για τον οποίο οι οπαδοί του Ηρακλή επιτέθηκαν στο επιτελείο του ΟΤΕ TV το μεσημέρι της Κυριακής έξω από το Καυτανζόγλειο. Όπως ανέφερε ο πρόεδρος της Ένωσης τεχνικών στον ραδιοφωνικό σταθμό Μετρόπολις 95,5 ο η επίθεση έγινε διότι οι τεχνικοί προσπάθησαν να σώσουν κάποιον που έτρεχε έξω από το γήπεδο με μία φανέλα του ΠΑΟΚ\nΜετά από λίγο όρμησαν 30 άνθρωποι μέσα στο βαν μας και χτυπούσαν όποιον έβρισκαν μπροστά τους. Ο ένας από τους δυο που συμμετείχε στο επεισόδιο πρέπει να πήρε τηλέφωνο και σε άλλους και ορμήσαν στους εργαζομένους του ΟΤΕ, ο ένας είναι στο νοσοκομείο. Έγιναν και κάποιες ζημιές στο βαν. Ο ένας από τους τεχνικούς πήγε στο νοσοκομείο για αξονική και ο άλλος θα ξαναπάει μάλλον και σήμερα γιατί έχει ζαλάδες. Από εδώ και στο εξής θα πάρουμε μέτρα για την σωματική ακεραιότητα των εργαζομένων μας. Αυτό το περιστατικό έγινε πριν καν ξεκινήσει να μαζεύεται ο κόσμος. Μας ενδιαφέρει να μην κινδυνεύει οποιαδήποτε στιγμή κάποιος εργαζόμενος μας».\nΘέση για τα όσα διαδραματίστηκαν πήρε και ο υπεύθυνος ασφαλείας της ΠΑΕ Ηρακλής